qundao/data-zh-poetry huggingface dataset:
题灵龟洞
作者：张安修
朝代：宋

何年六丁驱霹雳，苍龙惊起穿崖石。拿雷掣电卷波涛，来与真仙分窟宅。上崖窅深如侧瓮，下崖谽谺如空洞。不知泉脉从何来，百面鼙鼓长汹涌。大灵闯首浮中流，背隐八卦开双眸。似闻夏潦不能没，疑有神仙司诸幽。我曾雁荡观龙鼻，半日才通涓滴水。岂如六月散甘霖，灵泉滚滚无穷已。惜哉埋没荒烟中，车马来稀三叠重。若教遗向飞来峰，龙井冷泉皆下风。
天汉桥
作者：张宋卿
朝代：宋
体裁：七言绝句

一派银河木杪飞，碧云飞处彩虹垂。免教灵鹊长填石，来看天孙出嫁时。
忆罗浮寄曾元功二首
作者：张宋卿
朝代：宋

当年南涧弄泉流，妄起功名分外求。群玉峰头今倦立，却烦清梦到罗浮。春树江云我所思，平生臭味不差池。如何驿使行千里，不把梅花寄一枝。
忆罗浮寄曾元功二首·其一
作者：张宋卿
朝代：宋

当年南涧弄泉流，妄起功名分外求。
羣玉峯头今倦立，却烦清梦到罗浮。
忆罗浮寄曾元功二首·其一
作者：张宋卿
朝代：宋

当年南涧弄泉流，妄起功名分外求。群玉峰头今倦立，却烦清梦到罗浮。
忆罗浮寄曾元功二首·其二
作者：张宋卿
朝代：宋
体裁：七言绝句

春树江云我所思，平生臭味不差池。如何驿使行千里，不把梅花寄一枝。
答岳鹏举
作者：张完
朝代：宋
体裁：七言绝句

相别相逢不计春，眼前非旧亦非新。声求色相皆邪妄，莫认无疑是昔人。
句
作者：张宗尹
朝代：宋

大书文字堤防老，剩买田园准备閒。
绝命偈
作者：张宗旦
朝代：宋
体裁：偈颂

法本心生，心因法昧。有觉于此，是名自在。自在真空，顿然明彻。去住寻常，晓然春雪。
句
作者：张宗永
朝代：宋

大书文字堤防老，剩买峯峦淮备闲。
题陈相鄠杜别业壁
作者：张宗永
朝代：宋
体裁：七言绝句

乔松翠竹绝纤埃，门对南山尽日开。应是主人贪报国，功成名遂不归来。
送程给事知越州
作者：张宗益
朝代：宋

仙境际云霓，名藩独会稽。
蓬莱住山小，星宿落檐低。
旌节临诸郡，楼台瞰北齐。
地繁秦望岭，民阜若耶溪。
化俗饶余事，吟诗厌旧题。
只愁严召速，荣渡浙江西。
送程给事知越州
作者：张宗益
朝代：宋

仙境际云霓，名藩独会稽。蓬莱住山小，星宿落檐低。旌节临诸郡，楼台瞰北齐。地繁秦望岭，民阜若耶溪。化俗饶馀事，吟诗厌旧题。只愁严召速，荣渡浙江西。
诗一首
作者：张定千
朝代：宋
体裁：古风

况说龙沙最边陲，关河阻隔远明时。蕃戎把隘当路坐，何日申奏圣人知。今遇司空来宣问，枯林滋润再生枝。四面六蕃多围绕，伏恐寻常失朝仪。若不远仗天威力，只怕河隍陷戎夷。请须司空奏论事，封册加官莫改移。比至今秋新恩泽，山林草木总光辉。塞上艰莘无说处，一心目断望龙墀。
玩鞭亭
作者：张宪
朝代：宋

畸乌压营营作声，红光紫电围金钲。
黄鬚小龙马上啸，白日饥豺梦裏惊。
老奴怒掷珊瑚枕，追兵起合琉璃井。
巴马东归疾似风，道旁遗粪如水冷。
健儿空玩七宝鞭，荆台老姥空谁传。
黄天荡
作者：张宪
朝代：宋
体裁：古风

昆明劫烧成灰火，临平葑湖拨不开。黄泥万顷下无底，海眼一丝通往来。南徐江边海鰌走，江神顿足黄龙吼。便翻银汉濯泥沙，要使妖蛇先授首。
黄天荡
作者：张宪
朝代：宋

昆明劫烧成灰火，临平葑湖拨不开。黄泥万顷下无底，海眼一丝通往来。南徐江边海鳅走，江神顿足黄龙吼。便翻银汉濯泥沙，要使妖蛇先授首。
句
作者：张宪武
朝代：宋

万叠崇岗揖卧龙，一峰圆顶翠连空。
句
作者：张宪武
朝代：宋

万迭崇岗揖卧龙，一峰圆顶翠连空。
题王宗哲六柳堂
作者：张宪武
朝代：宋
体裁：七言绝句

六柳先生以道鸣，归家高伴子真耕。方瞳绿鬓君知否，一片灵台画不成。
满庭芳·气吐虹霓
作者：张宰
朝代：宋
体裁：词

气吐虹霓，笔飞鸾凤，从来锦绣文章。谪仙才调，复见庆流芳。向自题名雁塔，不十载、德播河阳。慰民望，一麾出守，风月任平章。清和，时欲半，吕仙诞日，正此相当。欣逢初度旦，敢献椒觞。只恐经纶大手，应休期、便趣曹装。愿箕宿，照临南极，拱北远流光。
满庭芳（寿字守·四月十四）
作者：张宰
朝代：宋

气吐虹霓，笔飞鸾凤，从来锦绣文章。谪仙才调，复见庆流芳。向自题名雁塔，不十载、德播河阳。慰民望，一麾出守，风月任平章。
清和，时欲半，吕仙庭日，正比相当。欣逢初度旦，敢献椒觞。只恐经纶大手，应休期、便趣曹装。愿箕宿，照临南极，拱北远流光。
秋日陪郡侯游贤山和眼听和尚韵
作者：张宰
朝代：宋
体裁：七言律诗

澹澹秋林挂夕晖，红尘扫尽白云飞。不嫌月到常开牖，一任风来自掩扉。啸木山猿如唤梦，衔花石鹿总忘机。何人参透其中味，野鹤舒翎天际归。
翠云山
作者：张宰
朝代：宋
体裁：七言绝句

未了人间朱墨缘，强颜荒邑又三年。填胸眯目皆尘土，直到峰头始豁然。
补和州助教自况
作者：张尚
朝代：宋
体裁：五言律诗

老未脱场屋，揆才无寸长。九重难射策，一命不为郎。尚喜衫仍绿，仍怜牒是黄。活人何不可，政自有良方。
嘉禾百咏 其七十六 福顺庙
作者：张尧同
朝代：宋

老屋无丹雘，空阶只翠苔。绕檐看箭镞，谁记赤眉来。
嘉禾百咏 其三十 嘉禾墩
作者：张尧同
朝代：宋

寂寞黄龙后，纷然垄上碑。废兴无处问，空咏草离离。
嘉禾百咏 其三十二 村门口
作者：张尧同
朝代：宋

昔日荒閒地，今闻市井喧。人情看促迫，无复似当年。
嘉禾百咏 其三十四 五柳桥
作者：张尧同
朝代：宋

为怀陶靖节，无复见其人。谁种桥边柳，犹含旧日春。
嘉禾百咏 其九十六 羞墓
作者：张尧同
朝代：宋

伤哉负薪子，五十始登朝。空使埋羞处，山花复采樵。
嘉禾百咏 其二 殳山
作者：张尧同
朝代：宋

丹灶功成后，寥寥掩竹扉。但闻蝉已蜕，不见鹤来归。
嘉禾百咏 其二十 凤凰洲
作者：张尧同
朝代：宋

竹秀水色净，忽来双凤凰。岐周昔鸣瑞，今复见文王。
嘉禾百咏 其二十七 四城
作者：张尧同
朝代：宋

吴越争雄日，区区在用兵。空馀争战地，无处不高城。
嘉禾百咏 其二十九 由拳废县
作者：张尧同
朝代：宋

故城人不见，击剑泪空沾。一绝悲声远，今犹说孝廉。
嘉禾百咏 其五十 茶溪
作者：张尧同
朝代：宋

茶林那复有，零落付樵人。旧日溪边叟，空悲二月春。
嘉禾百咏 其五十九 月波楼
作者：张尧同
朝代：宋

天阔冰壶净，溪平玉鉴寒。卷帘看晚色，鸥鸟并阑干。
嘉禾百咏 其五十六 披云阁
作者：张尧同
朝代：宋

兹楼当胜地，高望极崚嶒。欲睹青天色，还须上一层。
嘉禾百咏 其五十四 渔溆
作者：张尧同
朝代：宋

野水连天阔，沧波引钓缗。寄言溪上叟，莫学直钩人。
嘉禾百咏 其八十七 徐长者园
作者：张尧同
朝代：宋

丹砂犹未就，白发忽成翁。却有怜春意，栽花向此中。
嘉禾百咏 其八十四 读书堆
作者：张尧同
朝代：宋

平林标大道，曾是野王居。往事将谁语，凄凉六代馀。
嘉禾百咏 其六十 真如院
作者：张尧同
朝代：宋

田家轻脱屣，聊结净人缘。影外香灯寂，清风百世传。
嘉禾百咏 其六十三 三塔
作者：张尧同
朝代：宋

石匮埋神物，灵光照夜多。龙归天上后，无复更风波。
嘉禾百咏 其六十六 泗洲庵
作者：张尧同
朝代：宋

旧寺丘墟后，重兴岁月赊。莫将閒祸福，容易托僧伽。
嘉禾百咏 其十八 马塘泾
作者：张尧同
朝代：宋

疑著风波恶，民谣亦畏人。筑塘成堰后，斩马祭河神。
嘉禾百咏 其十六 汾湖
作者：张尧同
朝代：宋

我是沧浪叟，閒来系钓艭。如何一湖水，丰秀半吴江。
嘉禾百咏 其四 鸳鸯湖
作者：张尧同
朝代：宋

东西两湖水，相并比鸳鸯。湖里鸳鸯鸟，双双锦翼长。
嘉禾百咏 其四十七 白莲沼
作者：张尧同
朝代：宋

沧波围四面，艳艳玉开花。自可除帘幕，清香不用遮。
嘉禾百咏·三塔
作者：张尧同
朝代：宋

石匮埋神物，灵光照夜多。
龙归天上后，无復更风波。
嘉禾百咏·三过堂
作者：张尧同
朝代：宋
体裁：五言绝句

题诗三过此，坡老昔时曾。悟得成禅指，来为打睡僧。
嘉禾百咏·严忌墓
作者：张尧同
朝代：宋
体裁：五言绝句

有子如君少，终缘叛国亡。冢前无后嗣，切勿怨张汤。
嘉禾百咏·乐郊亭
作者：张尧同
朝代：宋
体裁：五言绝句

竹下清风好，时来挂幅巾。待逢田叟问，知是乐郊人。
嘉禾百咏·云门家舍
作者：张尧同
朝代：宋
体裁：五言绝句

满箧藏锋句，家传世几何。远孙无悟解，却笑葛藤多。
嘉禾百咏·五柳桥
作者：张尧同
朝代：宋

为怀陶靖节，无復见其人。
谁种桥边柳，犹含旧日春。
嘉禾百咏·仙鹤亭
作者：张尧同
朝代：宋
体裁：五言绝句

杳杳云间路，重重隔翠林。数声清夜后，来伴月边吟。
嘉禾百咏·会景亭
作者：张尧同
朝代：宋
体裁：五言绝句

有景道不出，须来此水滨。十分花鸟色，团作一亭春。
嘉禾百咏·何城
作者：张尧同
朝代：宋
体裁：五言绝句

报越心何壮，贪齐计已轻。忠言殊不听，何用筑斯城。
嘉禾百咏·兜率寺
作者：张尧同
朝代：宋
体裁：五言绝句

昔年池满地，今见屋耽耽。不结莲花界，龟鱼死未甘。
嘉禾百咏·凤凰洲
作者：张尧同
朝代：宋

竹秀水色浄，忽来双凤凰。
岐周昔鸣瑞，今復见文王。
嘉禾百咏·列岫亭
作者：张尧同
朝代：宋
体裁：五言绝句

吾州风物好，惟是欠青山。忽有洞庭色，来从一笑间。
嘉禾百咏·刘伶墓
作者：张尧同
朝代：宋
体裁：五言绝句

荷锸从吾后，叮咛死便埋。人皆讥嗜酒，我独爱忘怀。
嘉禾百咏·南坞
作者：张尧同
朝代：宋
体裁：五言绝句

岸回波曲曲，城转草层层。忽见桃花落，还知到武陵。
嘉禾百咏·卫墓
作者：张尧同
朝代：宋
体裁：五言绝句

惆怅黎阳客，飘流浙水滨。定忘空腹恨，知是赤心人。
嘉禾百咏·双溪
作者：张尧同
朝代：宋
体裁：五言绝句

柔橹声相应，名齐汉魏收。可怜一溪水，分作两塘流。
嘉禾百咏·古战场
作者：张尧同
朝代：宋
体裁：五言绝句

自昔干戈地，城空草自荒。渔樵怀旧事，何敢议兴亡。
嘉禾百咏·周都官墓
作者：张尧同
朝代：宋
体裁：五言绝句

不识君名字，应难问子孙。一丘浮水际，神怪欲谁论。
嘉禾百咏·嘉禾亭
作者：张尧同
朝代：宋
体裁：五言绝句

五马来何暮，经营指一弹。石碑书近事，留与后人看。
嘉禾百咏·嘉禾墩
作者：张尧同
朝代：宋

寂寞黄龙后，纷然壠上碑。
废兴无处问，空咏草离离。
嘉禾百咏·四城
作者：张尧同
朝代：宋

吴越争雄日，区区在用兵。
空余争战地，无处不高城。
嘉禾百咏·天庆观
作者：张尧同
朝代：宋
体裁：五言绝句

寥阳龙已化，华表鹤空悲。欲问梁朝事，惟应老桧知。
嘉禾百咏·天星河
作者：张尧同
朝代：宋
体裁：五言绝句

拍岸浮春渌，菰蒲四远生。网罗人不到，鱼鸟亦忘情。
嘉禾百咏·姜庵
作者：张尧同
朝代：宋
体裁：五言绝句

不入红尘市，安居三十年。至今庵下路，芳草碧芊芊。
嘉禾百咏·学绣塔
作者：张尧同
朝代：宋
体裁：五言绝句

孤塔岧峣立，犹传学绣人。五湖如好在，针线不胜春。
嘉禾百咏·宣公桥
作者：张尧同
朝代：宋
体裁：五言绝句

祗因裴少保，功业败垂成。往往桥边客，今犹恨未平。
嘉禾百咏·寂照庵
作者：张尧同
朝代：宋
体裁：五言绝句

寂灭跏趺地，灯光照四时。高僧穿地脉，此意少人知。
嘉禾百咏·寥阳殿
作者：张尧同
朝代：宋
体裁：五言绝句

人归天上去，空识旧衣冠。秘录藏金匮，清风满殿寒。
嘉禾百咏·射襄城
作者：张尧同
朝代：宋
体裁：五言绝句

此地连江海，曾经古战争。干戈今不见，空有射襄名。
嘉禾百咏·幽澜泉
作者：张尧同
朝代：宋
体裁：五言绝句

神女钟灵处，真堪疗渴羌。满罂秋玉色，一酌洒清凉。
嘉禾百咏·徐偃王庙
作者：张尧同
朝代：宋
体裁：五言绝句

王有岐夷德，千年貌亦存。我怀三刺史，谁是后来孙。
嘉禾百咏·徐长者园
作者：张尧同
朝代：宋

丹砂犹未就，白髮忽成翁。
却有怜春意，栽花向此中。
嘉禾百咏·御儿
作者：张尧同
朝代：宋
体裁：五言绝句

用此临吴战，何人为越谋。夫差曾不寤，亡国始知羞。
嘉禾百咏·怀苏亭
作者：张尧同
朝代：宋
体裁：五言绝句

犹使樽前客，常怀没后名。好风吹远籁，如有笑歌声。
嘉禾百咏·惠明堂
作者：张尧同
朝代：宋
体裁：五言绝句

地僻无人到，松风鹤梦清。一灯禅榻畔，自向暗中明。
嘉禾百咏·披云阁
作者：张尧同
朝代：宋

兹楼当胜地，高望极崚嶒。
欲覩青天色，还须上一层。
嘉禾百咏·施墓
作者：张尧同
朝代：宋
体裁：五言绝句

苍苔侵坏道，晚雀散空林。莫问人贤否，浮生一古今。
嘉禾百咏·昌武庙
作者：张尧同
朝代：宋
体裁：五言绝句

祗因吴士季，千载仰公神。欲借驱痁术，来临刻木人。
嘉禾百咏·普济院
作者：张尧同
朝代：宋
体裁：五言绝句

祗应曾布地，往往化为鱼。一遇丁千骑，禅人便结庐。
嘉禾百咏·景德禅院
作者：张尧同
朝代：宋
体裁：五言绝句

白毫光未灭，胜事百年中。好是传灯地，林泉有古风。
嘉禾百咏·景龙楼
作者：张尧同
朝代：宋
体裁：五言绝句

千秋传异綵，百尺护雕阑。欲识金龙瑞，丹霄试仰看。
嘉禾百咏·曹使君祠
作者：张尧同
朝代：宋
体裁：五言绝句

一笑淮兵却，功成未易论。岂惭颜刺史，诗酒在平原。
嘉禾百咏·月壕
作者：张尧同
朝代：宋
体裁：五言绝句

入径深于坞，沧波近马蹄。每寻莲社友，咫尺走东西。
嘉禾百咏·月波楼
作者：张尧同
朝代：宋

天阔冰壶浄，溪平玉鑑寒。
卷帘看晚色，鸥鸟并阑干。
嘉禾百咏·木纹观音
作者：张尧同
朝代：宋
体裁：五言绝句

双瞳分日月，眉际一星悬。照见人间苦，三辰不在天。
嘉禾百咏·朱买臣墓
作者：张尧同
朝代：宋
体裁：五言绝句

世事春风转，荣枯一梦间。绣衣人不见，孤冢旧家山。
嘉禾百咏·杉青堰
作者：张尧同
朝代：宋
体裁：五言绝句

旧吏家何在，空寻古柳堤。世情今亦尔，莫笑买臣妻。
嘉禾百咏·村门口
作者：张尧同
朝代：宋

昔日荒閒地，今闻市井喧。
人情看促迫，无復似当年。
嘉禾百咏·杨姑庙
作者：张尧同
朝代：宋
体裁：五言绝句

孝德襄陵久，天然与众殊。生男不能养，应合愧杨姑。
嘉禾百咏·柘湖
作者：张尧同
朝代：宋
体裁：五言绝句

神居阴阳护，寻国捍洪波。莫虑蛟龙怒，年来畏叱呵。
嘉禾百咏·桃花亭
作者：张尧同
朝代：宋
体裁：五言绝句

不待东风拆，池塘已自春。试看源上客，犹恐是秦人。
嘉禾百咏·梧桐泾
作者：张尧同
朝代：宋
体裁：五言绝句

落落梧桐树，何年作凤鸣。试看千古翠，流尽一溪声。
嘉禾百咏·槜李城
作者：张尧同
朝代：宋
体裁：五言绝句

螳螂方捕楚，黄雀遽乘吴。交怨终亡国，君王到死愚。
嘉禾百咏·殳山
作者：张尧同
朝代：宋

丹竈功成后，寥寥掩竹扉。
但闻蝉已蜕，不见鹤来归。
嘉禾百咏·水心亭
作者：张尧同
朝代：宋
体裁：五言绝句

波光磨不尽，镜面绝纤尘。照得红亭子，亭亭似美人。
嘉禾百咏·水陆院
作者：张尧同
朝代：宋
体裁：五言绝句

白昼重门寂，苍苔古殿深。老僧香火罢，松柏夜森森。
嘉禾百咏·汾湖
作者：张尧同
朝代：宋

我是沧浪叟，閒来繫钓艭。
如何一湖水，丰秀半吴江。
嘉禾百咏·河内亭
作者：张尧同
朝代：宋
体裁：五言绝句

掾死缘非命，儿来哭未休。旧时亭下泪，疑与水长流。
嘉禾百咏·泗洲庵
作者：张尧同
朝代：宋

旧寺丘墟后，重兴岁月赊。
莫将閒祸福，容易託僧伽。
嘉禾百咏·浄相佳李
作者：张尧同
朝代：宋
体裁：五言绝句

地重因名果，如分沆瀣浆。伤心吴越战，未敢尽情尝。
嘉禾百咏·海棠亭
作者：张尧同
朝代：宋
体裁：五言绝句

藓砌迎烟渚，花开忽满株。春风吹烂漫，如展蜀川图。
嘉禾百咏·渔溆
作者：张尧同
朝代：宋

野水连天阔，沧波引钓缗。
寄言溪上叟，莫学直鈎人。
嘉禾百咏·滮湖
作者：张尧同
朝代：宋
体裁：五言绝句

四境田相接，烟澜自渺瀰。客来吟此景，无或比滮池。
嘉禾百咏·灵光井
作者：张尧同
朝代：宋
体裁：五言绝句

玉甃祥光发，难藏世上名。定多慈护力，一饮百疴轻。
嘉禾百咏·烟雨楼
作者：张尧同
朝代：宋
体裁：五言绝句

妙手谁烘染，梳烟沐雨姿。一声长笛晚，人在倚楼时。
嘉禾百咏·由拳废县
作者：张尧同
朝代：宋

故城人不见，击剑泪空霑。
一绝悲声远，今犹说孝廉。
嘉禾百咏·白苎桥
作者：张尧同
朝代：宋
体裁：五言绝句

遍陇敷青绿，桑麻共几家。满城罗绮子，应笑不栽花。
嘉禾百咏·白莲上方
作者：张尧同
朝代：宋
体裁：五言绝句

古屋深于洞，门前种白莲。好寻当日社，重结此生缘。
嘉禾百咏·白莲沼
作者：张尧同
朝代：宋

沧波围四面，艷艷玉开花。
自可除帘幕，清香不用遮。
嘉禾百咏·白龙潭
作者：张尧同
朝代：宋
体裁：五言绝句

呼吸风云合，飞潜自有时。只愁潭底浅，头角被人窥。
嘉禾百咏·百步桥
作者：张尧同
朝代：宋
体裁：五言绝句

旧址依然在，荒墟未百年。还分一桥水，流入几家田。
嘉禾百咏·真如院
作者：张尧同
朝代：宋

田家轻脱屣，聊结浄人缘。
影外香灯寂，清风百世传。
嘉禾百咏·福顺庙
作者：张尧同
朝代：宋

老屋无丹雘，空阶只翠苔。
遶檐看箭镞，谁记赤眉来。
嘉禾百咏·秀水
作者：张尧同
朝代：宋
体裁：五言绝句

好景明于昼，长浮五色波。一竿吾欲钓，来此听渔歌。
嘉禾百咏·穆溪
作者：张尧同
朝代：宋
体裁：五言绝句

静练明田外，源流笠泽通。不因逢岁旱，谁识济时功。
嘉禾百咏·竹桥
作者：张尧同
朝代：宋
体裁：五言绝句

腰枕政亭北，横斜古渡头。风吹双泪落，恨逐水东流。
嘉禾百咏·符姥瑞竹
作者：张尧同
朝代：宋
体裁：五言绝句

一幅霜缣外，青青出自然。天机何敢议，珍重白衣仙。
嘉禾百咏·简斋
作者：张尧同
朝代：宋
体裁：五言绝句

诗老追唐句，閒居筑简斋。芙蓉寒浦外，红落感秋怀。
嘉禾百咏·红薇径
作者：张尧同
朝代：宋
体裁：五言绝句

渐放秋风晚，花无烂漫香。浅深红似锦，散影在沧浪。
嘉禾百咏·羞墓
作者：张尧同
朝代：宋

伤哉负薪子，五十始登朝。
空使埋羞处，山花復采樵。
嘉禾百咏·胥山
作者：张尧同
朝代：宋
体裁：五言绝句

马革浮尸去，君王太忍人。此山空庙貌，何以劝忠臣。
嘉禾百咏·胥山
作者：张尧同
朝代：宋

马革浮尸去，君王太忍人。此山空庙貌，何以劝忠臣。丹灶功成后，寥寥掩竹扉。但闻蝉已蜕，不见鹤来归。四境田相接，烟澜自渺瀰。客来吟此景，无或比滮池。东西两湖水，相并比鸳鸯。湖里鸳鸯鸟，双双锦翼长。古来名未灭，人好水还清。一读高僧疏，尘劳悟此生。短棹经行处，风披藻荇香。中宵孤鹤唳，片月在沧浪。拍岸浮春渌，菰蒲四远生。网罗人不到，鱼鸟亦忘情。静练明田外，源流笠泽通。不因逢岁旱，谁识济时功。终与双溪接，分流入郭来。市桥人影合，不解洗尘埃。柔橹声相应，名齐汉魏收。可怜一溪水，分作两塘流。好景明于昼，长浮五色波。一竿吾欲钓，来此听渔歌。呼吸风云合，飞潜自有时。只愁潭底浅，头角被人窥。用此临吴战，何人为越谋。夫差曾不寤，亡国始知羞。少伯曾居此，螺纹吐綵丝。一奁秋镜好，犹可照西施。落落梧桐树，何年作凤鸣。试看千古翠，流尽一溪声。我是沧浪叟，閒来系钓艭。如何一湖水，丰秀半吴江。神居阴阳护，寻国捍洪波。莫虑蛟龙怒，年来畏叱呵。疑著风波恶，民谣亦畏人。筑塘成堰后，斩马祭河神。旧吏家何在，空寻古柳堤。世情今亦尔，莫笑买臣妻。竹秀水色净，忽来双凤凰。岐周昔鸣瑞，今复见文王。一吸长川静，烟云忽有无。谁看颔底月，误欲探骊珠。入径深于坞，沧波近马蹄。每寻莲社友，咫尺走东西。玉甃祥光发，难藏世上名。定多慈护力，一饮百疴轻。神女钟灵处，真堪疗渴羌。满罂秋玉色，一酌洒清凉。螳螂方捕楚，黄雀遽乘吴。交怨终亡国，君王到死愚。此地连江海，曾经古战争。干戈今不见，空有射襄名。吴越争雄日，区区在用兵。空馀争战地，无处不高城。报越心何壮，贪齐计已轻。忠言殊不听，何用筑斯城。故城人不见，击剑泪空沾。一绝悲声远，今犹说孝廉。寂寞黄龙后，纷然垄上碑。废兴无处问，空咏草离离。自昔干戈地，城空草自荒。渔樵怀旧事，何敢议兴亡。昔日荒閒地，今闻市井喧。人情看促迫，无复似当年。祗因裴少保，功业败垂成。往往桥边客，今犹恨未平。为怀陶靖节，无复见其人。谁种桥边柳，犹含旧日春。旧址依然在，荒墟未百年。还分一桥水，流入几家田。路接张泾近，塘连谷水长。一声清鹤唳，片月在沧浪。片云初出岫，南北自飞扬。旧日桥边路，犹闻舄履香。腰枕政亭北，横斜古渡头。风吹双泪落，恨逐水东流。掾死缘非命，儿来哭未休。旧时亭下泪，疑与水长流。五马来何暮，经营指一弹。石碑书近事，留与后人看。吾州风物好，惟是欠青山。忽有洞庭色，来从一笑间。波光磨不尽，镜面绝纤尘。照得红亭子，亭亭似美人。竹下清风好，时来挂幅巾。待逢田叟问，知是乐郊人。有景道不出，须来此水滨。十分花鸟色，团作一亭春。岸回波曲曲，城转草层层。忽见桃花落，还知到武陵。藓砌迎烟渚，花开忽满株。春风吹烂漫，如展蜀川图。沧波围四面，艳艳玉开花。自可除帘幕，清香不用遮。不待东风拆，池塘已自春。试看源上客，犹恐是秦人。渐放秋风晚，花无烂漫香。浅深红似锦，散影在沧浪。茶林那复有，零落付樵人。旧日溪边叟，空悲二月春。杳杳云间路，重重隔翠林。数声清夜后，来伴月边吟。一发连千丈，红云出素波。秋风吹欲老，无奈落花何。遍陇敷青绿，桑麻共几家。满城罗绮子，应笑不栽花。野水连天阔，沧波引钓缗。寄言溪上叟，莫学直钩人。犹使樽前客，常怀没后名。好风吹远籁，如有笑歌声。兹楼当胜地，高望极崚嶒。欲睹青天色，还须上一层。千秋传异綵，百尺护雕阑。欲识金龙瑞，丹霄试仰看。妙手谁烘染，梳烟沐雨姿。一声长笛晚，人在倚楼时。天阔冰壶净，溪平玉鉴寒。卷帘看晚色，鸥鸟并阑干。田家轻脱屣，聊结净人缘。影外香灯寂，清风百世传。一语合领悟，师承岂在身。戏言庐墓客，未是报恩人。白毫光未灭，胜事百年中。好是传灯地，林泉有古风。石匮埋神物，灵光照夜多。龙归天上后，无复更风波。孤塔岧峣立，犹传学绣人。五湖如好在，针线不胜春。白昼重门寂，苍苔古殿深。老僧香火罢，松柏夜森森。旧寺丘墟后，重兴岁月赊。莫将閒祸福，容易托僧伽。满箧藏锋句，家传世几何。远孙无悟解，却笑葛藤多。古屋深于洞，门前种白莲。好寻当日社，重结此生缘。祗应曾布地，往往化为鱼。一遇丁千骑，禅人便结庐。昔年池满地，今见屋耽耽。不结莲花界，龟鱼死未甘。不入红尘市，安居三十年。至今庵下路，芳草碧芊芊。地僻无人到，松风鹤梦清。一灯禅榻畔，自向暗中明。题诗三过此，坡老昔时曾。悟得成禅指，来为打睡僧。寂灭跏趺地，灯光照四时。高僧穿地脉，此意少人知。寥阳龙已化，华表鹤空悲。欲问梁朝事，惟应老桧知。老屋无丹雘，空阶只翠苔。绕檐看箭镞，谁记赤眉来。祗因吴士季，千载仰公神。欲借驱痁术，来临刻木人。孝德襄陵久，天然与众殊。生男不能养，应合愧杨姑。王有岐夷德，千年貌亦存。我怀三刺史，谁是后来孙。一笑淮兵却，功成未易论。岂惭颜刺史，诗酒在平原。一瞑移藩日，邦人昔被恩。步兵碑尚在，功业敢经纶。人归天上去，空识旧衣冠。秘录藏金匮，清风满殿寒。弼汉功非浅，谗夫可奈何。海神今亦畏，安敢布风波。平林标大道，曾是野王居。往事将谁语，凄凉六代馀。诗老追唐句，閒居筑简斋。芙蓉寒浦外，红落感秋怀。发策名犹在，回头事已非。池塘春草绿，空忆谢公归。丹砂犹未就，白发忽成翁。却有怜春意，栽花向此中。藏书几万卷，归老此林泉。不为寻莼鲙，于公亦有贤。苍苔侵坏道，晚雀散空林。莫问人贤否，浮生一古今。惆怅黎阳客，飘流浙水滨。定忘空腹恨，知是赤心人。荷锸从吾后，叮咛死便埋。人皆讥嗜酒，我独爱忘怀。有子如君少，终缘叛国亡。冢前无后嗣，切勿怨张汤。世事春风转，荣枯一梦间。绣衣人不见，孤冢旧家山。不识君名字，应难问子孙。一丘浮水际，神怪欲谁论。泉下骨应朽，幽魂独未消。几番清夜月，孤影度南桥。伤哉负薪子，五十始登朝。空使埋羞处，山花复采樵。双瞳分日月，眉际一星悬。照见人间苦，三辰不在天。父老怀遗爱，谁传肘后方。药囊同日葬，空忆紫元香。地重因名果，如分沆瀣浆。伤心吴越战，未敢尽情尝。一幅霜缣外，青青出自然。天机何敢议，珍重白衣仙。
嘉禾百咏·芙蓉塘
作者：张尧同
朝代：宋
体裁：五言绝句

一发连千丈，红云出素波。秋风吹欲老，无奈落花何。
嘉禾百咏·苏小小墓
作者：张尧同
朝代：宋
体裁：五言绝句

泉下骨应朽，幽魂独未消。几番清夜月，孤影度南桥。
嘉禾百咏·范蠡湖
作者：张尧同
朝代：宋
体裁：五言绝句

少伯曾居此，螺纹吐綵丝。一奁秋镜好，犹可照西施。
嘉禾百咏·茶溪
作者：张尧同
朝代：宋

茶林那復有，零落付樵人。
旧日溪边叟，空悲二月春。
嘉禾百咏·菩萨桥
作者：张尧同
朝代：宋
体裁：五言绝句

片云初出岫，南北自飞扬。旧日桥边路，犹闻舄履香。
嘉禾百咏·读书堆
作者：张尧同
朝代：宋

平林标大道，曾是野王居。
往事将谁语，凄凉六代余。
嘉禾百咏·谷水
作者：张尧同
朝代：宋
体裁：五言绝句

短棹经行处，风披藻荇香。中宵孤鹤唳，片月在沧浪。
嘉禾百咏·赵老园
作者：张尧同
朝代：宋
体裁：五言绝句

藏书几万卷，归老此林泉。不为寻莼鲙，于公亦有贤。
嘉禾百咏·跨塘桥
作者：张尧同
朝代：宋
体裁：五言绝句

路接张泾近，塘连谷水长。一声清鹤唳，片月在沧浪。
嘉禾百咏·邦药王龛
作者：张尧同
朝代：宋
体裁：五言绝句

父老怀遗爱，谁传肘后方。药囊同日葬，空忆紫元香。
嘉禾百咏·长水乡
作者：张尧同
朝代：宋
体裁：五言绝句

古来名未灭，人好水还清。一读高僧疏，尘劳悟此生。
嘉禾百咏·陈贤良隠居
作者：张尧同
朝代：宋
体裁：五言绝句

发策名犹在，回头事已非。池塘春草绿，空忆谢公归。
嘉禾百咏·雪峰庵
作者：张尧同
朝代：宋
体裁：五言绝句

一语合领悟，师承岂在身。戏言庐墓客，未是报恩人。
嘉禾百咏·霍将军庙
作者：张尧同
朝代：宋
体裁：五言绝句

弼汉功非浅，谗夫可奈何。海神今亦畏，安敢布风波。
嘉禾百咏·韭溪
作者：张尧同
朝代：宋
体裁：五言绝句

终与双溪接，分流入郭来。市桥人影合，不解洗尘埃。
嘉禾百咏·马塘泾
作者：张尧同
朝代：宋

疑着风波恶，民谣亦畏人。
筑塘成堰后，斩马祭河神。
嘉禾百咏·高使君祠
作者：张尧同
朝代：宋
体裁：五言绝句

一瞑移藩日，邦人昔被恩。步兵碑尚在，功业敢经纶。
嘉禾百咏·鸳鸯湖
作者：张尧同
朝代：宋

东西两湖水，相并比鸳鸯。
湖裏鸳鸯鸟，双双锦翼长。
嘉禾百咏·龙舌头
作者：张尧同
朝代：宋
体裁：五言绝句

一吸长川静，烟云忽有无。谁看颔底月，误欲探骊珠。
徐家庄
作者：张尧同
朝代：宋
体裁：五言绝句

节义穷方见，高名荐玉京。一封天子敕，千载故乡荣。
次唐彦猷顾亭林韵
作者：张尧干
朝代：宋

兰若王家像，相望博陆居。
衣冠尘易暗，箫鼓祭全疎。
草色侵花径，潮声过夕墟。
遗风犹可想，吊古一觞余。
冷泉亭
作者：张履信
朝代：宋

水石一栏干，僧归四山静。
携琴谱涧泉，月浸夜深冷。
柳梢青·雨歇桃繁
作者：张履信
朝代：宋
体裁：词

雨歇桃繁，风微柳静，日淡湖湾。寒食清明，虽然过了，未觉春闲。行云掩映春山。真水墨、山阴道间。燕语侵愁，花飞撩恨，人在江南。
翠微亭
作者：张履信
朝代：宋
体裁：古风

朝朝乌北出，夜夜乌南归。所谋在一食，所息在一枝。人生竟何得，与乌同此机。身世忽过虑，泉石良自怡。月上飞来峰，更谁登翠微。
访丹阳玉乳泉已变昏黑因赋诗
作者：张履信
朝代：宋

观音寺裏泉经品，今日唯存玉乳名。
定是年来无陆子，甘香收入柳枝缾。
访丹阳玉乳泉已变昏黑因赋诗
作者：张履信
朝代：宋

观音寺里泉经品，今日唯存玉乳名。定是年来无陆子，甘香收入柳枝瓶。
谒金门
作者：张履信
朝代：宋

春睡起。小阁明窗儿底。帘外雨声花积水。薄寒犹在里。
欲起还慵未起。好是孤眠滋味。一曲广陵应忘记。起来调绿绮。
广陵应忘记。起来调绿绮。
谒金门·春睡起
作者：张履信
朝代：宋
体裁：词

春睡起。小阁明窗儿底。帘外雨声花积水。薄寒犹在里。欲起还慵未起。好是孤眠滋味。一曲广陵应忘记。起来调绿绮。
飞来峰
作者：张履信
朝代：宋

飞来何处峰，木杪夜千尺。愁猿唤不应，月色同一白。
飞来峰
作者：张履信
朝代：宋

飞来何处峰，木杪夜千尺。
愁猿唤不譍，月色同一白。
观洛城花呈尧夫先生
作者：张岷
朝代：宋
体裁：七言绝句

平生自是爱花人，到处寻芳不遇真。祇道人间无正色，今朝初见洛阳春。
玉华山
作者：张峋
朝代：宋

玉华山谁穷远近，百里回旋势方尽。削成苍玉倚青天，气象轩轩独奇俊。黄河哮顑摧昆崙，一峰飘落如龙蹲。白云低垂半岩腹，茫茫日轮平地奔。惊湍瀑流飞辟历，松根巉岩裂石壁。洞门昼闭不知深，仙人琼浆满杯碧。饥鼯啼烟猿啸风，子规声哀愁满容。山鸟嘤咛绕乔木，唯有黄鹤鸣噰噰。翠华迢迢来避暑，飘然陵云欲轻举。当时此地最清凉，九成翠微不足数。玉鞘声断宫殿闲，大龙飞去髯难攀。川峦如旧人事变，但见明月留空山。
玉华山
作者：张峋
朝代：宋

玉华山谁穷远近，百里迴旋势方尽。
削成苍玉倚青天，气象轩轩独奇俊。
黄河哮顑摧昆崙，一峰飘落如龙蹲。
白云低垂半岩腹，茫茫日轮平地奔。
惊湍瀑流飞辟历，松根巉岩裂石壁。
洞门昼闭不知深，仙人琼浆满杯碧。
饥鼯啼烟猿啸风，子规声哀愁满容。
山鸟嘤咛绕乔木，唯有黄鹤鸣噰噰。
翠华迢迢来避暑，飘然陵云欲轻举。
当时此地最清凉，九成翠微不足数。
玉鞘声断宫殿闲，大龙飞去髯难攀。
川峦如旧人事变，但见明月留空山。
古行路难
作者：张崇
朝代：宋

君不见古来行路难，只有荆卿报燕丹。感君恩厚为君死，自知故国一去无生还。秋风易水自今古，中有恩情别时语。武阳饮酒荆卿歌，壮士相看面如土。秦山嵽嵲秦关高，奋身西上腾惊猱。尽倾肝胆许知己，性命不啻轻鸿毛。画图再拜王心喜，图穷匕首明秋水。劫土复地计全非，何处秦云泣燕鬼。当时一语思匡国，精神动天虹贯日。狂谋肇祸鬼不祀，大业帝嬴天与力。虎须堪编尾堪履，倒捲天河恨难洗。杀身徇名信绝伦，可怜孤负樊将军。
无题
作者：张崇
朝代：宋

群山起伏朝灵岳，恰似千官奉至尊。
吴蜀未平宜假手，愿将余力致干坤。
无题
作者：张崇
朝代：宋
体裁：七言绝句

群山起伏朝灵岳，恰似千官奉至尊。吴蜀未平宜假手，愿将馀力致乾坤。
题汪水云诗卷
作者：张嵩老
朝代：宋

君不见伯牙流水心，不是子期谁知音。又不见颖师浮云操，不是昌黎谁品藻。伯牙千古颖无人，此心此操谁重陈。折扬黄华笑哑哑，寥寥太古风无淳。钱唐君别二十载，江南江北情如海。吴霜半染鬓边丝，朗吟浩荡殊未艾。十年尊酒又逢君，行歌流水弦浮云。在自大古，雅澹飘逸思不群。能言名山大川壮丽可怪处，收拾胸中为一部。归来历历写瑶琴，一种风气传千古。又言黄河泰华六合之内不胜游，何如九州之内更九州。抱琴飘飘风万里，曾是天涯海角头。当时此琴落落天西北，土音往往几人还解得。怊怅悲愤恩怨昵昵多少情，尽寄胡笳十八拍。会心又见钟子期，识操又遇韩昌黎。眼高已觉空四海，此水此云不在他人知。
题汪水云诗卷
作者：张嵩老
朝代：宋

君不见伯牙流水心，不是子期谁知音。
又不见颖师浮云操，不是昌黎谁品藻。
伯牙千古颖无人，此心此操谁重陈。
折扬黄华笑哑哑，寥寥太古风无淳。
钱唐君别二十载，江南江北情如海。
吴霜半染鬓边丝，朗吟浩荡殊未艾。
十年尊酒又逢君，行歌流水絃浮云。
在自大古，雅澹飘逸思不羣。
能言名山大川壮丽可怪处，收拾胸中为一部。
归来历历写瑶琴，一种风气传千古。
又言黄河泰华六合之内不胜游，何如九州之内更九州。
抱琴飘飘风万里，曾是天涯海角头。
当时此琴落落天西北，土音往往几人还解得。
怊怅悲愤恩怨昵昵多少情，尽寄胡笳十八拍。
会心又见钟子期，识操又遇韩昌黎。
眼高已觉空四海，此水此云不在他人知。
菩萨蛮·芭蕉
作者：张嵫
朝代：宋

风流不把花为主，
多情管定烟和雨。
潇洒绿衣长，
满身无限凉。
文笺舒卷处，
似索题诗句。
莫凭小阑干，
月明生夜寒。
游洞霄宫
作者：张巽
朝代：宋

掣开九锁谒琳宫，物色真仙剑履踪。一朵云根生老涧，千寻天柱压群峰。功名秘略求黄石，呼吸微言敩赤松。我是康庐倦游客，朅来犹爱翠云重。新晴草木翠光流，麦陇清和四月秋。巽二风来山发冷，阿香雷过馨声幽。杜鹃鬨枕催归去，丁鹤攀辕欲借留。半夜忽闻岩壑响，小诗调戏鬼神愁。曜相偏羸足力强，不辞复岭与重岗。未穷仙隐千年迹，先炷宸游一瓣香。诗得好题难驻笔，酒逢佳趣便飞觞。梦回彷佛前身事，却认金庭是故乡。
游洞霄宫·其一
作者：张巽
朝代：宋

掣开九锁谒琳宫，物色真仙剑履踪。一朵云根生老涧，千寻天柱压群峰。功名秘略求黄石，呼吸微言敩赤松。我是康庐倦游客，朅来犹爱翠云重。
游洞霄宫·其一
作者：张巽
朝代：宋

掣开九锁谒琳宫，物色真仙剑履踪。
一朵云根生老涧，千寻天柱压群峰。
功名秘略求黄石，呼吸微言斅赤松。
我是康庐倦游客，朅来犹爱翠云重。
游洞霄宫·其三
作者：张巽
朝代：宋

曜相偏羸足力强，不辞复岭与重岗。未穷仙隐千年迹，先炷宸游一瓣香。诗得好题难驻笔，酒逢佳趣便飞觞。梦回彷佛前身事，却认金庭是故乡。
游洞霄宫·其三
作者：张巽
朝代：宋

曜相偏羸足力强，不辞复岭与重岗。
未穷仙隠千年迹，先炷宸游一瓣香。
诗得好题难驻笔，酒逢佳趣便飞觞。
梦回彷佛前身事，却认金庭是故乡。
游洞霄宫·其二
作者：张巽
朝代：宋

新晴草木翠光流，麦陇清和四月秋。巽二风来山发冷，阿香雷过馨声幽。杜鹃鬨枕催归去，丁鹤攀辕欲借留。半夜忽闻岩壑响，小诗调戏鬼神愁。
游洞霄宫·其二
作者：张巽
朝代：宋

新晴草木翠光流，麦陇清和四月秋。
巽二风来山髪冷，阿香雷过馨声幽。
杜鹃鬨枕催归去，丁鹤攀辕欲借留。
半夜忽闻岩壑响，小诗调戏鬼神愁。
枫桥寺
作者：张师中
朝代：宋

吴门多精蓝，此寺名尤古。
距城七里余，冠盖日亭午。
斜径通采香，远岫对栖虎。
岩扉横野桥，塔影落前浦。
霜楼鸣晓钟，夕舸轧双橹。
方丈中有人，学佛洞禅语。
迹忙心已闲，道乐行弥苦。
不为喧所迁，意以静为主。
何必深山林，峰峦绕轩户。
枫桥寺
作者：张师中
朝代：宋

吴门多精蓝，此寺名尤古。距城七里馀，冠盖日亭午。斜径通采香，远岫对栖虎。岩扉横野桥，塔影落前浦。霜楼鸣晓钟，夕舸轧双橹。方丈中有人，学佛洞禅语。迹忙心已闲，道乐行弥苦。不为喧所迁，意以静为主。何必深山林，峰峦绕轩户。
小桃源
作者：张师夔
朝代：宋
体裁：七言绝句

策杖西行路曲斜，一溪春水野人家。武陵胜处今何在，不问桃源问落花。
西江月·和柳永
作者：张师师
朝代：宋
体裁：词

一种何其轻薄，三眠情意偏多。飞花舞絮弄春和。全没些儿定个。踪迹岂容收拾，风流无处消磨。依依接取手亲挼。永结同心向我。
送僧归护国寺
作者：张师德
朝代：宋
体裁：七言律诗

喜陪人杰论三乘，岩室经年锁翠棱。六代有师传法印，万缘无象监心灯。赤城道远明霞画，瀑布声寒月照冰。迹似孤云縻不得，清秋归兴杖蛮藤。
句
作者：张师正
朝代：宋

旧将封侯尽，降王赐姓归。蜗角功名时不与，涧松材干老甘休。分鹿是非皆委梦，落花贵贱不由人。
句·其一
作者：张师正
朝代：宋

旧将封侯尽，降王赐姓归。
句·其三
作者：张师正
朝代：宋

分鹿是非皆委梦，落花贵贱不由人。
句·其二
作者：张师正
朝代：宋

蜗角功名时不与，涧松材干老甘休。
武陵别文莹上人·其一
作者：张师正
朝代：宋
体裁：七言律诗

忆昔荆州屡过从，当时心已慕冥鸿。渚宫禅伯唐齐己，淮甸诗豪宋惠崇。老格疏閒松倚涧，清谈潇洒坐生风。史官若觅高僧事，莫把名参伎术中。
武陵别文莹上人·其二
作者：张师正
朝代：宋

碧嶂孤云冉冉归，解携情绪异常时。
余生岁月能多少，此别应难约后期。
武陵别文莹上人·其二
作者：张师正
朝代：宋
体裁：七言绝句

碧嶂孤云冉冉归，解携情绪异常时。馀生岁月能多少，此别应难约后期。
喜子及第
作者：张师锡
朝代：宋
体裁：五言律诗

御榜今朝至，见名心始安。尔能俱中第，吾遂可休官。贺客留连饮，家书反覆看。世科谁不继，得慰二亲难。
老儿诗亦五十韵
作者：张师锡
朝代：宋

鬓发尽皤然，眉分白雪鲜。周遮延客话，伛偻抱孙怜。无病常供粥，非寒亦衣绵。假温衾拥背，借力杖支肩。貌比三峰客，年过四皓仙。唤方离枕上，扶始到门前。每爱烹山茗，常嫌饤石莲。耳聋如塞纩，眼暗似笼烟。宴坐羸凭几，乘骑困亸鞭。头摇如转旋，唇动若抽牵。骨冷愁离火，牙疼怯漱泉。形骸将就木，囊橐尚贪钱。胶睫乾眵缀，黏髭冷涕悬。披裘腰懒系，濯手袖慵揎。抬举衣频换，扶持药屡煎。坐多茵易破，行少履难穿。喜婢裁裙布，嗔妻买粉钿。房教深下幕，床遣厚铺毡。琴听怜三乐，图张笑七贤。看经嫌字小，敲磬喜声圆。食罢羹流袂，杯馀酒带涎。乐来须遣罢，医到久相延。裹帽纵横掠，梳头取次缠。长吁思往事，多感听哀弦。气注腰还重，风牵口便偏。墓松先遣种，志石预教镌。客到惟求药，僧来忽问禅。养茶悬灶壁，晒艾曝檐椽。怒仆空睁眼，嗔儿谩握拳。心惊嫌蹴鞠，脚软怕秋千。局缩同寒狖，摧豗似饱鸢。观瞻多目眩，举动即头旋。女嫁求红烛，男婚乞綵笺。已闻捐几杖，宁更佩韦弦。宾客身非与，儿孙事已传。养和屏作伴，如意拂相连。久弃登山屐，惟存负郭田。呻吟朝不乐，展转夜无眠。呼稚临床畔，看书就枕边。冷疑怀贮水，虚讶耳闻蝉。束帛非无分，安车信有缘。伏生甘坐末，绛老让行先。拘急将风夜，昏沈欲雨天。鸡皮尘渐渍，齯齿食频填。每忆居郎署，常思钓渭川。喜逢迎佛会，羞赴赏花筵。径狭容移槛，阶危索减砖。好生焚鸟网，恶杀拆渔船。既感桑榆日，常嗟蒲柳年。长思当弱冠，悔不乘狂颠。
老儿诗亦五十韵
作者：张师锡
朝代：宋

鬓髮尽皤然，眉分白雪鲜。
週遮延客话，伛偻抱孙怜。
无病常供粥，非寒亦衣绵。
假温衾拥背，借力仗搘肩。
貌比三峰客，年过四皓仙。
唤方离枕上，扶始到门前。
毎爱烹山茗，常嫌饤石莲。
耳聋如塞纩，眼暗似笼烟。
宴坐羸凭几，乘骑困亸鞭。
头摇如转旋，唇动若抽牵。
骨冷愁离火，牙疼怯漱泉。
形骸将就木，嚢槖尚贪钱。
胶睫干眵缀，黏髭冷涕悬。
披裘腰懒繫，濯手袖慵揎。
抬举衣频唤，扶持药屡煎。
坐多茵易破，行少履难穿。
喜婢裁裙布，嗔妻买粉钿。
房教深下幕，床遣厚铺毡。
琴听怜三乐，图张笑七贤。
看嫌经字小，敲磬喜声圆。
食罢羹流袂，杯余酒带涎。
乐来须遣罢，医到久相延。
裹帽纵横掠，梳头取次纒。
长吁思往事，多感听哀絃。
气注腰还重，风牵口便偏。
墓松先遣种，志石预教镌。
客到惟求药，僧来忽问禅。
养茶悬竈壁，晒艾曝檐椽。
怒仆空睁眼，嗔儿谩握拳。
心惊嫌蹴踘，脚软怕秋千。
局缩同寒狖，摧豗似饱鸢。
观瞻多目眩，牵动即头旋。
女嫁求红烛，男婚乞綵笺。
已闻捐几杖，宁更佩韦弦。
宾客身非与，儿孙事已传。
养和屏作伴，如意拂相连。
久弃登山屐，惟存负郭田。
呻吟朝不乐，展转夜无眠。
呼稚临床畔，看书就枕边。
冷疑怀贮水，虚讶耳闻蝉。
束帛非无分，安车信有缘。
伏生甘坐末，绛老让行先。
拘急将风夜，昏沈欲雨天。
鸡皮尘渐渍，齯齿食频填。
毎忆居郎署，常思钓渭川。
喜逢迎佛会，羞赴赏花筵。
径狭容移槛，阶危索减砖。
好生焚鸟网，恶杀拆渔船。
既感桑榆日，常嗟蒲柳年。
长思当弱冠，悔不剩狂颠。
送程给事知越州
作者：张师颜
朝代：宋

才臣新命辍卿联，漕挽于今委重官。
一道去蠲民疾苦，重江宁恤路艰难。
行舟使节威声远，祖帐都门暑气残。
奏课伫闻居上等，归来恩异耸羣观。
送程给事知越州
作者：张师颜
朝代：宋

才臣新命辍卿联，漕挽于今委重官。一道去蠲民疾苦，重江宁恤路艰难。行舟使节威声远，祖帐都门暑气残。奏课伫闻居上等，归来恩异耸群观。
一剪梅
作者：张幼谦
朝代：宋

同年同日又同窗。不似鸾凰，谁似鸾凰。石榴树下事匆忙，惊散鸳鸯，拆散鸳鸯。一年不到读书堂。教不思量，怎不思量。朝朝暮暮只烧香，有分成双，愿早成双。
一翦梅·同年同日又同窗
作者：张幼谦
朝代：宋
体裁：词

同年同日又同窗。
不似鸾凰。
谁似鸾凰。
石榴树下事匆忙。
惊散鸳鸯。
拆散鸳鸯。
一年不到读书堂。
教不思量。
怎不思量。
朝朝暮暮只烧香。
有分成双。
愿早成双。
卜算子·去时不由人
作者：张幼谦
朝代：宋
体裁：词

去时不由人，归怎由人也。罗带同心结到成，底事教┾舍。心是十分真，情没些儿假。若道归迟打棹篦，甘受三千下。
卜算子·和惜惜
作者：张幼谦
朝代：宋

去时不由人，归怎由人也。罗带同心结到成，底事教□舍。心是十分真，情没些儿假。若道归迟打棹篦，甘受三千下。
寄罗惜惜
作者：张幼谦
朝代：宋
体裁：七言绝句

昔人一别恨悠悠，犹把梅花寄陇头。咫尺花开君不见，有人独自对花愁。
长相思·天有神
作者：张幼谦
朝代：宋
体裁：词

天有神。地有神。海誓山盟字字真。如今墨尚新。过一春。又一春。不解金钱变作银。如何忘却人。
送喻迪孺郎中知遂宁府
作者：张广
朝代：宋

平时场屋漫声名，晚下瞿唐信此生。万里不应频去国，一麾聊复为专城。送春杯酒侵行色，上峡家山慰客情。坐遣官曹顿牢落，说诗谁复似康衡。
送喻迪孺郎中知遂宁府
作者：张广
朝代：宋

平时场屋漫声名，晚下瞿唐信此生。
万里不应频去国，一麾聊復为专城。
送春杯酒侵行色，上峡家山慰客情。
坐遣官曹顿牢落，说诗谁復似康衡。
宿梅仙坛
作者：张广汉
朝代：宋

夜宿梅坛境，山寒万籁空。无才供吏隐，有梦忆仙翁。石齿含残雪，松髯奋急风。灶烟如可舐，跨鹤问鸿濛。
宿梅仙坛
作者：张广汉
朝代：宋

夜宿梅坛境，山寒万籁空。
无才供吏隠，有梦忆仙翁。
石齿含残雪，松髯奋急风。
竈烟如可舐，跨鹤问鸿蒙。
陪诸公观稼
作者：张庄
朝代：宋

山甫遄归有诏期，省耕聊复辉幢麾。翠岑恰似千旗密，绿野何妨万马驰。雕鹗精神元老贵，鼎彝功业太平时。自惟晚进诚天幸，偶附台躔每处随。
陪诸公观稼
作者：张庄
朝代：宋

山甫遄归有诏期，省耕聊復辉幢麾。
翠岑恰似千旗密，绿野何妨万马驰。
雕鹗精神元老贵，鼎彝功业太平时。
自惟晚进诚天幸，偶附台躔每处随。
题洛阳村寺
作者：张度
朝代：宋

金谷花时醉一场，旧游无日不思量。
谁知万水千山裏，枉被人传过洛阳。
题洛阳村寺
作者：张度
朝代：宋

金谷花时醉一场，旧游无日不思量。谁知万水千山里，枉被人传过洛阳。
句
作者：张庭坚
朝代：宋

儋耳百年经僻陋，眉山二老继驱除。
纪游
作者：张庭荐
朝代：宋

马行谙旧路，鷄唱认层巅。
洞口有桃处，江村欲雪天。
熏炉香琬刻，洗杓汲灵泉。
我爱长留此，山深日似年。
纪游
作者：张庭荐
朝代：宋

马行谙旧路，鸡唱认层巅。洞口有桃处，江村欲雪天。熏炉香琬刻，洗杓汲灵泉。我爱长留此，山深日似年。
句
作者：张康国
朝代：宋

银檐不雨溜常滴，玉树无风花自开。
石桥
作者：张康国
朝代：宋
体裁：古风

路转下层崖，乱石通微径。山深万象虚，叶脱千林静。连苔苍欲横，衮雪飞泉迸。有睹那可言，寒烟日向暝。
题梅坛
作者：张异
朝代：宋

上疏归来日已西，山中旋制薜萝衣。谋身岂为金丹秘，去国应知火祚移。风露满林蝉几蜕，松杉绕屋鹤孤飞。瓣香仆仆非公愿，自有忠诚天地知。古树枯藤知几年，衣冠来此岂徒然。波涛平地难回首，风雨深山且熟眠。吾道有灵终用世，此心无愧可通天。功名分定从吾好，未许驱驰效执鞭。
题梅坛·其一
作者：张异
朝代：宋

上疏归来日已西，山中旋制薜萝衣。谋身岂为金丹秘，去国应知火祚移。风露满林蝉几蜕，松杉绕屋鹤孤飞。瓣香仆仆非公愿，自有忠诚天地知。
题梅坛·其一
作者：张异
朝代：宋

上疏归来日已西，山中旋制薜萝衣。
谋身岂为金丹秘，去国应知火祚移。
风露满林蝉几蜕，松杉遶屋鹤孤飞。
瓣香仆仆非公愿，自有忠诚天地知。
题梅坛·其二
作者：张异
朝代：宋
体裁：七言律诗

古树枯藤知几年，衣冠来此岂徒然。波涛平地难回首，风雨深山且熟眠。吾道有灵终用世，此心无愧可通天。功名分定从吾好，未许驱驰效执鞭。
东门野兴
作者：张弋
朝代：宋

偶尔行坰野，何曾载酒觞。草长难望远，树密易寻凉。月子闻吴唱，渔翁爱楚狂。还听路人说，□□□□□。
东门野兴
作者：张弋
朝代：宋

偶尔行垧野，何曾载酒觞。
草长难望远，树密易寻凉。
月子闻吴唱，渔翁爱楚狂。
还听路人说，□□□□□。
元日
作者：张弋
朝代：宋
体裁：五言律诗

历以寅为正，风从艮位来。桃符当壁写，竹户趁钟开。宿雨滋初茁，长年老不材。满庭青柏叶，惆怅独持杯。
再送丕父
作者：张弋
朝代：宋
体裁：五言律诗

弟行兄出送，有约共凭栏。草木雨初过，江湖路转难。同怀年各长，重别酒无欢。明日双钟下，苍崖应独看。
再送盛君之昇州
作者：张弋
朝代：宋
体裁：五言律诗

君与余皆懒，余如君更贫。今年再同夏，两鬓独非春。去棹孤山浪，征衫西府尘。似闻仍用武，为算立功人。
夏日从陈宗之借书偶成
作者：张弋
朝代：宋

自从春去后，少省出柴扉。树暗鸦巢隐，檐空燕迹稀。忆山怜有梦，当暑咏无衣。案上书堆满，多应借得归。
夏日从陈宗之借书偶成
作者：张弋
朝代：宋

自从春去后，少省出柴扉。
树暗鸦巢隠，檐空燕迹稀。
忆山怜有梦，当暑咏无衣。
案上书堆满，多应借得归。
子山寺
作者：张弋
朝代：宋
体裁：五言律诗

迢递前朝寺，经过遂一游。白云鸦树晓，黄叶凤台秋。僧举开山话，人消在世愁。殿廊经劫火，已费十年修。
寄刘潜夫
作者：张弋
朝代：宋

八斗文章用有余，数车声誉满江湖。
今年好献南郊赋，幕府文书有暇无。
寄别颜伯奇
作者：张弋
朝代：宋

情深袂怕分，岂不欲辞君。转柁方乘晓，思山已隔云。菊当前路见，雁在半江闻。把盏秋才好，遥怜白鹭群。
寄别颜伯奇
作者：张弋
朝代：宋

情深袂怕分，岂不欲辞君。
转柁方乘晓，思山已隔云。
菊当前路见，鴈在半江闻。
把盏秋纔好，遥怜白鹭群。
寄秋塘
作者：张弋
朝代：宋

五湖风雪分头去，千里淮山信脚行。涉世真成妄男子，谈诗长忆老先生。塘边瓜茹须频灌，郭外田畴粗可耕。莫倚瘦筇吟白发，浪传诗句入都城。
寄秋塘
作者：张弋
朝代：宋

五湖风雪分头去，千里淮山信脚行。
涉世真成妄男子，谈诗长忆老先生。
塘边瓜茹须频灌，郭外田畴粗可耕。
莫倚瘦筇吟白髮，浪传诗句入都城。
寄苏希亮
作者：张弋
朝代：宋

因何也识闲名字，遂托交游索近诗。想像独吟应更苦，分明此意似相知。空林日短归鸦早，远水寒多雁到迟。安得你来同度岁，传闻画笔最清奇。
寄苏希亮
作者：张弋
朝代：宋

因何也识闲名字，遂托交游索近诗。
想像独吟应更苦，分明此意似相知。
空林日短归鸦早，远水寒多鴈到迟。
安得你来同度岁，传闻画笔最清奇。
寄赵紫芝
作者：张弋
朝代：宋
体裁：五言律诗

独游非一事，书札故应迟。江上逢春月，湖边忆醉时。有云为我伴，终日诵君诗。百鸟鸣花树，声声在远思。
山行
作者：张弋
朝代：宋
体裁：七言绝句

偶作山行只杖藜，归逢寒日下山时。与僧并立看红树，忽有鹤来栖树枝。
广教寺
作者：张弋
朝代：宋

英雄居处终奇特，几度欲来今始能。
骑省文高存古篆，桥公树朽长寒藤。
清流併遶分三涧，翠竹相依住数僧。
沙鸟讵知千载恨，日斜飞下立渔罾。
广教寺
作者：张弋
朝代：宋

英雄居处终奇特，几度欲来今始能。骑省文高存古篆，桥公树朽长寒藤。清流并绕分三涧，翠竹相依住数僧。沙鸟讵知千载恨，日斜飞下立渔罾。
彭蠡阻风寄城中故人
作者：张弋
朝代：宋
体裁：五言律诗

欲行行未得，累日滞孤舟。月照山皆近，风吹水倒流。地名人不识，秋景客相愁。忆你惟成梦，遥知独倚楼。
得山中友人书
作者：张弋
朝代：宋
体裁：五言律诗

近得山中信，山中颇寂寥。酒方收秫酿，薪旋割茅烧。破屋秋多雨，平湖暗有潮。不曾逢客至，默坐过清宵。
慈母矶
作者：张弋
朝代：宋
体裁：五言律诗

莫嫌舟逆上，子细得看山。众草名难识，孤花影自闲。避人鹰翅响，经雨石文斑。夜久江风冷，神仙定往还。
春晚
作者：张弋
朝代：宋
体裁：七言绝句

万事吾今飞絮轻，此身如燕又巢成。暗思庾信家边竹，绿箨新添有几茎。
昼坐
作者：张弋
朝代：宋
体裁：五言律诗

出门无所往，独自坐胡床。雨濯残梅尽，风吹百草长。近边人喜战，偶病客传方。不奈春愁密，思君对酒觞。
李景文移居
作者：张弋
朝代：宋
体裁：五言律诗

能诗留幕府，借宅近南湖。吏去少公事，客来多钓徒。云为今夜雪，梅发去年株。我亦同州住，相过路不迂。
楚州
作者：张弋
朝代：宋

落帆停鼓鹳湖头，两度因循到楚州。柳下人家曾识面，笑求新句写妆楼。
楚州
作者：张弋
朝代：宋

落帆停鼓鹳湖头，两度因循到楚州。
柳下人家曾识面，笑求新句写粧楼。
汉东郡斋夕坐
作者：张弋
朝代：宋

庐山解夏洪山去，自到山边叶已飘。鸿雁影多怜塞近，交朋书少觉身遥。屡游骑惯将军马，不饮还封道士瓢。心忆清吟更岑寂，玉京谁与话寒宵。
汉东郡斋夕坐
作者：张弋
朝代：宋

庐山解夏洪山去，自到山边叶已飘。
鸿鴈影多怜塞近，交朋书少觉身遥。
屡游骑惯将军马，不饮还封道士瓢。
心忆清吟更岑寂，玉京谁与话寒宵。
江楼饮客
作者：张弋
朝代：宋
体裁：五言律诗

邻家贳酒尊，斟酌共王孙。老菜羹迟熟，冻油灯屡昏。夜寒人罢市，坐久仆敲门。隔岸歌明月，月明江水浑。
游智门寺
作者：张弋
朝代：宋

一间瓦屋荒山里，山路萦回夕照明。祇有比丘头雪白，旋收经卷入相迎。传闻此地有龙飞，佛殿残砖刻凤螭。事去千年无问处，寂寥霜草卧苔碑。
游智门寺·其一
作者：张弋
朝代：宋

一间瓦屋荒山裏，山路萦迴夕照明。
祇有比丘头雪白，旋收经卷入相迎。
游智门寺·其一
作者：张弋
朝代：宋

一间瓦屋荒山里，山路萦回夕照明。祇有比丘头雪白，旋收经卷入相迎。
游智门寺·其二
作者：张弋
朝代：宋
体裁：七言绝句

传闻此地有龙飞，佛殿残砖刻凤螭。事去千年无问处，寂寥霜草卧苔碑。
游禅林寺
作者：张弋
朝代：宋
体裁：七言律诗

寺置萧梁曾识少，今朝藓磴始经过。天低落日江湖远，烟冷风清竹树多。虫引翠禽行坏屋，马惊白犬吠悬萝。一僧九十形容古，岩下逢予忽浩歌。
游蒋山
作者：张弋
朝代：宋

綀布作方袍，因闲偶出遨。秋风城郭净，寒色树林高。鹿守禅关老，僧修佛殿劳。再来思久住，人世事如毛。
游蒋山
作者：张弋
朝代：宋

綀布作方袍，因闲偶出遨。
秋风城郭凈，寒色树林高。
鹿守禅关老，僧修佛殿劳。
再来思久住，人世事如毛。
游长干留寄聪公
作者：张弋
朝代：宋
体裁：五言律诗

僧去寻芳草，客来看落花。就斋槃乞菜，借水鼎煎茶。日炙春无色，风吹天有沙。欲回成再住，此意问林鸦。
留滞
作者：张弋
朝代：宋

萧条十日余，留滞别人居。
借吏抄陈作，黏碑学草书。
烟清数村晓，月落一潭虚。
吾自疑秋色，那堪树木疏。
留滞
作者：张弋
朝代：宋

萧条十日馀，留滞别人居。借吏抄陈作，黏碑学草书。烟清数村晓，月落一潭虚。吾自疑秋色，那堪树木疏。
移菊
作者：张弋
朝代：宋
体裁：五言律诗

秋风篱落远，晨起自移栽。稍觉微根损，须迟数日开。最清人爱重，乍见蝶疑猜。昔有陶元亮，因兹归去来。
简周宗圣
作者：张弋
朝代：宋

旷野有芳芷，近江无早莺。春诗定多少，旬日又清明。树暗怜杨柳，花开认橘橙。相寻每乖阻，梦里亦愁生。
简周宗圣
作者：张弋
朝代：宋

旷野有芳芷，近江无早鶑。
春诗定多少，旬日又清明。
树暗怜杨柳，花开认橘橙。
相寻每乖阻，梦裏亦愁生。
舒州岁暮
作者：张弋
朝代：宋
体裁：七言律诗

穷冬日日爱天晴，古寺门开绝送迎。野鹤忽来桥上立，山僧独向水边行。过寒梅树白全少，入腊草牙青渐生。又是舒州一年了，怕看新历动乡情。
莫春
作者：张弋
朝代：宋
体裁：五言律诗

日日雨霏霏，闭门无所知。谩寻花发处，已过絮飞时。替纸蚕生遍，修巢燕立危。但催人老去，羞作送春诗。
豫章别紫芝
作者：张弋
朝代：宋

吟苦事俱废，拙深贫未除。年来如旅雁，秋至即移居。古道行黄叶，空囊贮素书。一生江海恨，惟子最知余。
豫章别紫芝
作者：张弋
朝代：宋

吟苦事俱废，拙深贫未除。
年来如旅鴈，秋至即移居。
古道行黄叶，空囊贮素书。
一生江海恨，惟子最知余。
赠沈庄可
作者：张弋
朝代：宋

卷上芳名旧所知，见君还恨识君迟。数茎短发沾霜白，一叶扁舟触浪危。问遍菊名因作谱，画将兰本要求诗。向南郡邑多经过，楚士能狂更有谁。
赠沈庄可
作者：张弋
朝代：宋

卷上芳名旧所知，见君还恨识君迟。
数茎短髮沾霜白，一叶扁舟触浪危。
问遍菊名因作谱，画将兰本要求诗。
向南郡邑多经过，楚士能狂更有谁。
送人归南康
作者：张弋
朝代：宋
体裁：七言绝句

我来方与庐山别，你去庐山是故乡。前日住山浑不觉，如今山远却思量。
送宋谦父之清江因简希亮
作者：张弋
朝代：宋

吟诗夕阳裏，相送上潇滩。
前路逢梅处，同谁倚棹看。
岁穷风力紧，江阔鴈声寒。
持此呈苏李，人生识面难。
送宋谦父之清江因简希亮
作者：张弋
朝代：宋

吟诗夕阳里，相送上潇滩。前路逢梅处，同谁倚棹看。岁穷风力紧，江阔雁声寒。持此呈苏李，人生识面难。
送徐和卿之上饶
作者：张弋
朝代：宋
体裁：五言律诗

江树杂丹青，江寒少得晴。亦知君去路，多是水为程。衔位犹书岳，游从半作卿。如逢二泉子，因说野人名。
送杜晦之兄弟归闽
作者：张弋
朝代：宋
体裁：五言律诗

秋来犹苦热，归去莫贪程。官写新衔位，诗传旧姓名。几家村酒贱，一路涧泉清。想到乡闾日，争看两弟兄。
送翁十赴举
作者：张弋
朝代：宋

今年科诏下，颇亦动山情。丹灶留云守，书装冒热行。卜知三命胜，业擅一经明。倘赴琼林宴，能诗旧有声。
送翁十赴举
作者：张弋
朝代：宋

今年科诏下，颇亦动山情。
丹竈留云守，书装冒热行。
卜知三命胜，业擅一经明。
倘赴琼林宴，能诗旧有声。
送胡道士归康庐
作者：张弋
朝代：宋

避世怀孤往，为庵近五峦。出无人作伴，归有鹤相看。老石苔衣净，深山瀑布寒。自言犹养母，应未得烧丹。
送胡道士归康庐
作者：张弋
朝代：宋

避世怀孤往，为庵近五峦。
出无人作伴，归有鹤相看。
老石苔衣凈，深山瀑布寒。
自言犹养母，应未得烧丹。
送蔡监丞赴高邮
作者：张弋
朝代：宋
体裁：五言律诗

城古似盘盂，荣分刺史符。夏新看藕叶，夜久见蠙珠。吏过朱方接，山从邵伯无。文游遗迹在，民俗易相孚。
送谢耕道谒赵史君
作者：张弋
朝代：宋

槠叶阴深杜宇啼，远游还欲过淮西。
吕蒙城下河流浊，亚父祠边草色齐。
太守旧来相爱重，故交老去惜分携。
年年慈母手中綫，缝得征衫当一犁。
送谢耕道谒赵史君
作者：张弋
朝代：宋

槠叶阴深杜宇啼，远游还欲过淮西。吕蒙城下河流浊，亚父祠边草色齐。太守旧来相爱重，故交老去惜分携。年年慈母手中线，缝得征衫当一犁。
送赵秘着赴湖北仓
作者：张弋
朝代：宋

圣君私七泽，使事浼清高。
俗古山川阔，路长车马劳。
峒人耕绿野，隠者醉红桃。
閒暇应登赏，词章继楚骚。
送赵秘著赴湖北仓
作者：张弋
朝代：宋

圣君私七泽，使事浼清高。俗古山川阔，路长车马劳。峒人耕绿野，隐者醉红桃。閒暇应登赏，词章继楚骚。
送郭道士之江州
作者：张弋
朝代：宋
体裁：五言律诗

尽看山南景，忽思山北游。屐过云亦动，琴罢月空流。世上无非热，林间一似秋。虽然乍相识，别去也能愁。
逢王元任
作者：张弋
朝代：宋

寂寞淮南道，凭君独记余。
始知元住此，久悔不通书。
暮岳留同眺，寒房与借居。
共怀京邑燕，已是二年余。
逢王元任
作者：张弋
朝代：宋

寂寞淮南道，凭君独记余。始知元住此，久悔不通书。暮岳留同眺，寒房与借居。共怀京邑燕，已是二年馀。
高邮送紫芝
作者：张弋
朝代：宋
体裁：五言律诗

重逢又重别，把盏更凄然。明日帆开岸，平湖水接天。好诗应自作，狂梦与谁圆。我欲来相趁，扬州且住船。
龙湾
作者：张弋
朝代：宋

画船椎鼓过龙湾，回首升州只见山。前日方来今又去，闲人元自不曾闲。
龙湾
作者：张弋
朝代：宋

画船椎鼓过龙湾，回首昇州只见山。
前日方来今又去，闲人元自不曾闲。
九鲤湖
作者：张式
朝代：宋

半生漂落江湖外，此日登楼花正开。丹灶依然沈涧水，珠帘空自挂瑶台。昔年道士何时去，前度游人今又来。点检洞门题咏处，几多墨迹篆苍苔。
九鲤湖
作者：张式
朝代：宋

半生漂落江湖外，此日登楼花正开。
丹竈依然沈涧水，珠帘空自挂瑶台。
昔年道士何时去，前度游人今又来。
点检洞门题咏处，几多墨迹篆苍苔。
题汪水云诗卷
作者：张弘道
朝代：宋

风樯阵马不可羁，我亦回首蓟北驰。为我援琴作商声，和以长吟商声悲。辽鹤一去不复返，茫茫天海秋雁飞。黯然十操发金石，掩卷忍读胡笳诗。相逢把臂不可别，白蘋洲渚菊花时。天涯地角聚复散，水云云水同襟期。
题汪水云诗卷
作者：张弘道
朝代：宋

风樯阵马不可羁，我亦回首蓟北驰。
为我援琴作商声，和以长吟商声悲。
辽鹤一去不復返，茫茫天海秋雁飞。
黯然十操发金石，掩卷忍读胡笳诗。
相逢把臂不可别，白苹洲渚菊花时。
天涯地角聚復散，水云云水同襟期。
赠陈随隐归游江西
作者：张彝
朝代：宋

酝藉中涵廊庙姿，诗文都好见宸批。只蒙四字君王宠，虮虱微臣不用题。
赠陈随隠归游江西
作者：张彝
朝代：宋

醖藉中涵廊庙姿，诗文都好见宸批。
只蒙四字君王宠，虮蝨微臣不用题。
四顶山
作者：张彦修
朝代：宋
体裁：七言绝句

翠峦齐耸压平湖，晚绿朝红画不如。寄语商山闲四皓，好来各占一峰居。
虎跑泉
作者：张彦卿
朝代：宋
体裁：七言律诗

乳泉发穴漏岩根，乱石成池溜始分。鸿渐当时高品第，虎跑今日信传闻。山僧勺供疑甘露，野史烹茶胜白云。应是灵源迟出地，不然须冠季卿文。
自然亭
作者：张征
朝代：宋

久雨妨渔復滞樵，自然亭上一逍遥。
万缘不自闲中起，百事唯于睡裏消。
老去自知如蠛蠓，病来谁悟似芭蕉。
爱名之世忘名客，幸有山林旧市朝。
知宫高士菊岩
作者：张復
朝代：宋
体裁：五言律诗

来游九锁山，忽遇菊岩仙。老翠偃千亩，黄金铺万钱。花经令尹爱，词入北司编。最重水中石，平舟曾为镌。
送张无梦归天台
作者：张復
朝代：宋

学道探玄务谷神，薜衣疏野见明君。
暂来北阙利名地，归去旧山鸾鹤羣。
洞壑深藏尘外士，冠裳不繫岭头云。
赤城千仞幽居处，夜籁秋猿枕上闻。
句
作者：张微
朝代：宋

人家橘柚间，钟梵云烟侧。
书故三司副使陈公亚之诗轴后
作者：张徵
朝代：宋
体裁：七言律诗

破锦囊开玉振金，舍人胸次右丞心。为时黼藻衣冠薮，与国丹青翰墨林。慷慨似谁双舞剑，风流随处一歌琴。燕贻苦志追先烈，子夏何须论浅深。
自然亭
作者：张徵
朝代：宋

久雨妨渔复滞樵，自然亭上一逍遥。万缘不自闲中起，百事唯于睡里消。老去自知如蠛蠓，病来谁悟似芭蕉。爱名之世忘名客，幸有山林旧市朝。
朝天宫成纪怀
作者：张德兴
朝代：宋

崒律千寻玉垒开，龙盘虎踞拥金台。云中双阙天颜近，塞上孤臣铁骑回。砂壁朝疑烽火动，松风夜杂鼓笳哀。愿将只手扶红日，扫尽狼烟御辇回。
朝天宫成纪怀
作者：张德兴
朝代：宋

崒律千寻玉垒开，龙盘虎踞拥金台。
云中双阙天颜近，塞山孤臣铁骑迴。
砂壁朝疑烽火动，松风夜杂鼓笳哀。
愿将隻手扶红日，扫尽狼烟御辇回。
芦台峭帆亭
作者：张德容
朝代：宋

高秋客未还，何处望乡关。
乔宇苍烟外，孤亭落照间。
雨晴山觉近，潮满水如闲。
目断峒阳路，归云不可攀。
伏承君仪使君郎中宠示佳什谨次严韵
作者：张徽
朝代：宋

飞鸟影穿红烛去，寒蟾光落素琴来。
三数寺通溪畔路，好从僧僧借渡时杯。
凤山阁
作者：张徽
朝代：宋
体裁：七言律诗

举头何处认京华，凤阁层层出乱霞。山势转来双径曲，水声分去一川斜。丹青隐映林间焙，黑白微茫石上畬。遇兴每须穷日夕，槛边修竹砌边花。
句
作者：张徽
朝代：宋

云蒸洞穴秋成雨，泉落庭除夏结冰。晓塔影分山店北，暮钟声落海门西。
句·其一
作者：张徽
朝代：宋

云蒸洞穴秋成雨，泉落庭除夏结冰。
句·其二
作者：张徽
朝代：宋

晓塔影分山店北，暮钟声落海门西。
宿猿洞
作者：张徽
朝代：宋

洞天虚寂翠屏攲，心迹萧然万物齐。无奈宿猿嫌宿客，夜深犹拥乱云啼。
宿猿洞
作者：张徽
朝代：宋

洞天虚寂翠屏欹，心迹萧然万物齐。
无奈宿猿嫌宿客，夜深犹拥乱云啼。
宿猿洞再和程师孟韵
作者：张徽
朝代：宋
体裁：七言律诗

入林休顾小猿惊，寿酒交持石外亭。刺史尊崇上卿月，主人高隐少微星。只因避雨投松盖，屡为障风夹桧屏。笑语林猿能解意，往来应不限岩扃。
宿猿洞和程师孟韵
作者：张徽
朝代：宋
体裁：七言绝句

月上高台云半屏，洞门休唤夕阳扃。巍冠不整跏趺坐，秋楮斓斑数点星。
惠应庙
作者：张徽
朝代：宋

一家终日在楼台，弈局斜兼画卷开。
幽鸟影穿红烛去，寒蟾光落素琴来。
钓丝暮惹苹间浪，篆石春浮藓上埃。
三数寺通溪畔路，好寻僧借度时杯。
惠应庙
作者：张徽
朝代：宋

一家终日在楼台，弈局斜兼画卷开。幽鸟影穿红烛去，寒蟾光落素琴来。钓丝暮惹蘋间浪，篆石春浮藓上埃。三数寺通溪畔路，好寻僧借度时杯。
送程给事知越州
作者：张徽
朝代：宋
体裁：七言律诗

琐闱官接凤凰巢，蔼蔼青云器业高。一代后先书惠化，三朝中外主风骚。阜安广粤新城郭，慑伏幽燕旧节旄。元相台楼何处是，蓬莱山压海波涛。
送龙学和寄王元之郎中
作者：张徽
朝代：宋
体裁：七言律诗

未持双节去朝元，玉陛犹虚侍从班。龟洛旧游天直上，鸡林新句海中间。品流有日归陶冶，隐逸无时奉宴闲。鹤驭仙游何处所，轩皇冠剑在桥山。
闻龙学平昔曾游颍川西湖有诗以寄之
作者：张徽
朝代：宋

河势横斜带地形，碧油具旆昔常经。驿名未改风尘黑，碑字犹存雨藓青。荐福园林僧杳渺，撷芳洲渚妓娉婷。汝南一值贤人降，分野于今占德星。
闻龙学平昔曾游颍川西湖有诗以寄之
作者：张徽
朝代：宋

河势横斜带地形，碧油具旆昔常经。
驿名未改风尘黑，碑字犹存雨藓青。
荐福园林僧杳渺，撷芳洲渚续娉婷。
汝南一值贤人降，分野于今占德星。
句
作者：张志
朝代：宋

矗汉危桥吞兔魄，出林疏磬落鲸涛。
涵碧亭
作者：张志行
朝代：宋
体裁：七言律诗

梦游还解洗尘劳，一日堪来一百遭。有眼石泉声更细，无心亭竹节犹高。洞中意寂含千古，世上名轻等一毫。此药要知天付与，未宜轻话与儿曹。
邑宰同游岘峰
作者：张志行
朝代：宋

胜境追游岂易寻，公余喜得共登临。
攀萝缥缈云霄兴，夹道琮琤玉石音。
置酒但教呼我辈，题名何必刻碑阴。
篮舆归去敲明月，盛集应堪继竹林。
邑宰同游岘峰
作者：张志行
朝代：宋

胜境追游岂易寻，公馀喜得共登临。攀萝缥缈云霄兴，夹道琮琤玉石音。置酒但教呼我辈，题名何必刻碑阴。篮舆归去敲明月，盛集应堪继竹林。
白石山
作者：张志道
朝代：宋
体裁：七言绝句

山似游龙势欲奔，山中有路透天阍。峰峦常带烟霞色，洞穴浑无斧凿痕。
西湖怀古
作者：张志道
朝代：宋

荷花桂子不胜悲，江介繁华异昔时。
天目山来孤凤歇，海门潮去六龙移。
贾充误国终无策，庾信哀时尚有词。
莫向中原夸绝景，西湖□恨是西施。
西湖怀古
作者：张志道
朝代：宋

荷花桂子不胜悲，江介繁华异昔时。天目山来孤凤歇，海门潮去六龙移。贾充误国终无策，庾信哀时尚有词。莫向中原誇绝景，西湖□恨是西施。
碧玉峡
作者：张思
朝代：宋
体裁：七言绝句

野迥方知天广大，身高更觉石岧峣。泉人试为平章看，胜绝何如透碧霄。
秦君亭
作者：张思
朝代：宋

蝉蜕真为一世豪，双蜗逐逐笑吾曹。
秦君已去亭长在，着向山高更觉高。
秦君亭
作者：张思
朝代：宋

蝉蜕真为一世豪，双蜗逐逐笑吾曹。秦君已去亭长在，著向山高更觉高。
醉石
作者：张思
朝代：宋

席地为茵寄此生，洼樽独酌有馀清。蓑衣和月卧不醒，江上数峰云自横。
醉石
作者：张思
朝代：宋

席地为茵寄此生，漥樽独酌有余清。
簑衣和月卧不醒，江上数峰云自横。
鹧鸪天
作者：张思济
朝代：宋

衣润红绡梅欲黄。几年欢意属华堂。红颜阿母逢占虺，斑鬓儿童尽举觞。麟作脯，玉为浆。从今三万六千场。桑麻休说桑田变，自是经门日月长。
鹧鸪天·衣润红绡梅欲黄
作者：张思济
朝代：宋
体裁：词

衣润红绡梅欲黄。几年欢意属华堂。红颜阿母逢占虺，班鬓儿童尽举觞。
麟作脯，玉为浆。从今三万六千场。桑麻休说桑田变，自是经门日月长。
荷花
作者：张怡然
朝代：宋
体裁：五言绝句

芳姿香可人，刚道六郎似。谁谓前哲心，爱莲比君子。
题阙
作者：张总管
朝代：宋
体裁：七言绝句

谢事归来一幅巾，千年华表漫哀吟。而今废沼空留恨，好句枇杷更属人。
安定山
作者：张恪
朝代：宋

常怀玉垒李谪仙，精神浩瀚游八表。顶摩苍天弄白日，方丈蓬莱思清矫。吾乡夙号山水邦，萦青缭白杂苍缥。人间要自有佳趣，何必东瞷扶桑晓。江郎秀色照闽吴，咀嚼自可忘幽悄。烂柯山与浮云齐，突星骑石凌飞鸟。何独此山名未耀，无乃潜德避喧扰。定是壶中小有天，众星未易立谭了。物之显晦固有数，巧历谁能穷忽秒。我闻雁岩古来无，山经不载事沉杳。后世奇秘始发见，游人足迹竟盘绕。九华妙观人未睹，刘郎当时眼偏瞭。固知有物必有遇，此理甚明非深渺。岂惟安定名不腐，自觉刘郎才力少。我诗那能为重轻，九鼎借助鸿毛小。群豪自可继唐贤，联名况有诗僧皎。
安定山
作者：张恪
朝代：宋

常怀玉垒李谪仙，精神浩瀚游八表。
顶摩苍天弄白日，方丈蓬莱思清矫。
吾乡夙号山水邦，萦青缭白杂苍缥。
人间要自有佳趣，何必东瞷扶桑晓。
江郎秀色照闽吴，咀嚼自可忘幽悄。
烂柯山与浮云齐，突星骑石凌飞鸟。
何独此山名未耀，无乃潜德避喧扰。
定是壶中小有天，众星未易立谭了。
物之显晦固有数，巧历谁能穷忽秒。
我闻雁岩古来无，山经不载事沉杳。
后世奇秘始发见，游人足迹竟盘绕。
九华妙观人未覩，刘郎当时眼偏瞭。
固知有物必有遇，此理甚明非深渺。
岂惟安定名不腐，自觉刘郎才力少。
我诗那能为重轻，九鼎借助鸿毛小。
群豪自可继唐贤，联名况有诗僧皎。
梦中作
作者：张惇
朝代：宋

楚峡云娇宋玉愁，月明溪净印银钩。襄王定是思前梦，又抱霞衾上玉楼。
送别吕子进自中舍出知睦州
作者：张惇
朝代：宋

篱鷃云鹏各有程，匆匆相别未忘情。
恨君不在蓬窗底，共听萧萧夜雨声。
镜湖
作者：张惟中
朝代：宋
体裁：七言绝句

昔年曾过贺家湖，今日烟波太半无。惟有一天秋夜月，不随田亩入官租。
题常山店壁
作者：张惠卿
朝代：宋

迢递投前店，飕飗守破窗。一灯明复暗，顾影不成双。
题常山店壁
作者：张惠卿
朝代：宋

迢递投前店，飕飗守破窗。
一灯明復暗，顾影不成双。
洞仙歌
作者：张成可
朝代：宋
体裁：词

薰风池阁，八叶蓂初展。紫府当年侍香案。见蟠桃频着子，偷荐瑶觞，贪醉寐，谪向人间未满。青禽传近信，催赴仙班，怪我尘缘未能断。爱吴中山色好，抹日批风，蓑共笠，纵有金章不换。待驾鹤遨访蓬壶，问海水从来，几番增减。
洞仙歌·熏风池阁
作者：张成可
朝代：宋

熏风池阁，八叶蓂初展。
紫府当年侍香案。
见蟠桃频着子，偷荐瑶觞，贪醉寐，谪向人间未满。
青禽传近信，催赴仙班，怪我尘缘未能断。
爱吴中山色好，抹日批风，蓑共笠，纵有金章不换。
待驾鹤遨访蓬壶，问海水从来，几番增减。
颂
作者：张戒
朝代：宋
体裁：偈颂

天不戴兮地不知，谁言南北与东西。身眠大海须弥枕，石笋抽条也大奇。
雨中花慢
作者：张才翁
朝代：宋
体裁：词

万缕青青，初眠官柳，向人犹未成阴。据雕鞍马上，拥鼻微吟。远宦情怀谁问，空嗟壮志销沈。正好花时节，山城留滞、忍负归心。别离万里，飘蓬无定，谁念会合难凭。相聚里，休辞金盏，酒浅还深。欲把春愁抖擞，春愁转更难禁。乱山高处，凭阑垂袖，聊寄登临。
雨中花慢
作者：张才翁
朝代：宋
体裁：词

万缕青青，初眠官柳，向人犹未成阴。据雕鞍马上，拥鼻微吟。远宦情怀谁问，空嗟壮志销沉。正好花时节，山城留滞、忍负归心。别离万里，飘蓬无定，谁念会合难凭。相聚里，休辞金盏，酒浅还深。欲把春愁抖擞，春愁转更难禁。乱山高处，凭阑垂袖，聊寄登临。
与客争棋客有所负坐人以目无解围者客怒甚而去作诗戱之
作者：张扩
朝代：宋
体裁：七言绝句

不论别墅自心降，风急西南势转忙。那辨旁呼白鹦鹉，坐看豪夺紫罗囊。
与客手谈坐久废食疟子忽作病退家人相劝从此却枰因为数语以自解甚似刘伯伦断酒文也昔孟嘉嗜酒或曰酒有何好而卿嗜之嘉曰公未得酒中趣尔予于弈棋亦云
作者：张扩
朝代：宋

棋亦有何好，味如酒中天。
胜处要自知，岂为醒者传。
吾身等芭蕉，幻质非真坚。
傥无轻举诀，未免忧患纒。
愿从烂柯叟，时作坐隐仙。
人生几两屐，不愧阮孚贤。
与客手谈坐久废食疟子忽作病退家人相劝从此却枰因为数语以自解甚似刘伯伦断酒文也昔孟嘉嗜酒或曰酒有何好而卿嗜之嘉曰公未得酒中趣尔予于弈棋亦云
作者：张扩
朝代：宋

棋亦有何好，味如酒中天。胜处要自知，岂为醒者传。吾身等芭蕉，幻质非真坚。傥无轻举诀，未免忧患缠。愿从烂柯叟，时作坐隐仙。人生几两屐，不愧阮孚贤。
书雁荡山灵岩寺壁
作者：张扩
朝代：宋

画里儿时见一斑，朅来老病倦跻攀。诸峰拔地上云雨，万壑出泉鸣佩环。图牒未闻从古有，鬼神定自破天悭。道人笑我杀风景，不办淹留半日閒。
书鴈荡山灵岩寺壁
作者：张扩
朝代：宋

画裏儿时见一斑，朅来老病倦跻攀。
诸峰拔地上云雨，万壑出泉鸣佩环。
图牒未闻从古有，鬼神定自破天悭。
道人笑我杀风景，不办淹留半日閒。
伯初侄谒客道傍丛竹间见梅花盛开村人不知赏嗟惜赋诗因次韵
作者：张扩
朝代：宋

少年眼似春冰滑，风味最于花曲折。冲泥访客竹边过，邂逅寒梅照疏节。不应误落野人手，自赋新诗为昭雪。坐怜穷腊太严苦，万木如僵生意绝。零丁老蘖独回暖，似借馀波沾涸辙。今君把玩不忍去，吹面朔风皴欲裂。还家笑我病隤豗，茅屋千窗墙百穴。自言亲到玉妃馆，缟练分行洗纹缬。诗成不费炉锤功，君看铮铮句成铁。
伯初侄谒客道傍丛竹间见梅花盛开村人不知赏嗟惜赋诗因次韵
作者：张扩
朝代：宋

少年眼似春冰滑，风味最于花曲折。
衝泥访客竹边过，邂逅寒梅照疏节。
不应误落野人手，自赋新诗为昭雪。
坐怜穷腊太严苦，万木如僵生意绝。
零丁老枿独回暖，似借余波霑涸辙。
今君把玩不忍去，吹面朔风皴欲裂。
还家笑我病隤豗，茅屋千窗墙百穴。
自言亲到玉妃馆，缟练分行洗纹缬。
诗成不费鑪锤功，君看铮铮句成铁。
伯寓给事筑漫吾亭却寄
作者：张扩
朝代：宋

漫郎昔为补衮客，面如严霜心如石。手披逆鳞不作难，肯为俗人借颜色。十年收身渺江湖，胸中了然一事无。焚香默坐已忘我，酌酒赋诗聊漫吾。秋风藕花开十丈，新筑危亭枕其上。客来口噤不得语，晚节自爱恐招谤。别君惝恍不记年，笈中谏纸尚几番。笭箵寄隐亦暂耳，漫乎漫乎谁谓然。
伯寓给事筑漫吾亭却寄
作者：张扩
朝代：宋

漫郎昔为补衮客，面如严霜心如石。
手披逆鳞不作难，肯为俗人借颜色。
十年收身渺江湖，胸中了然一事无。
焚香默坐已忘我，酌酒赋诗聊漫吾。
秋风藕花开十丈，新筑危亭枕其上。
客来口噤不得语，晚节自爱恐招谤。
别君戃怳不记年，笈中谏纸尚几番。
笭箵寄隐亦暂耳，漫乎漫乎谁谓然。
允中大夫兄召客赏海棠属予赋诗
作者：张扩
朝代：宋
体裁：古风

枝头桃李半狼籍，浪说春风借颜色。海棠斩新一样红，锦丝欲堕娇无力。主人连日被渠恼，无处分疏更招客。重罗作幕裙作围，丽人行酒客赋诗。挽定春光不得放，忍看落红零乱时。
元龄招饮未果赴复以诗见促辄次其韵并呈景蕃
作者：张扩
朝代：宋

主人剧风味，玉壶涵春冰。恶客费招呼，诗来委弓旌。两季复可人，名应处士星。请从狗窦窥，敢辱蒲轮迎。我昨占食指，似当尝鼋羹。平日口腹累，老穷尚蝇营。百花晓无迹，良辰况难并。虎头政病酒，渴肺怜江清。未知几百盏，浇肠诃雷鸣。归时戒被肘，会见金盆倾。
元龄招饮未果赴復以诗见促辄次其韵并呈景蕃
作者：张扩
朝代：宋

主人剧风味，玉壶涵春冰。
恶客费招呼，诗来委弓旌。
两季復可人，名应处士星。
请从狗窦窥，敢辱蒲轮迎。
我昨占食指，似当尝鼋羮。
平日口腹累，老穷尚蝇营。
百花晓无迹，良辰况难并。
虎头政病酒，渇肺怜江清。
未知几百盏，浇肠诃靁鸣。
归时戒被肘，会见金盆倾。
再和戏子公
作者：张扩
朝代：宋

棋局画行新触手，帐文龟壳净围床。閤材近取复何好，法意防贪未可凉。自此铅华须痛遣，疑于缟素或相妨。夜阑天女来求法，君看如何是革囊。背人阿堵未中方，纸閤文书不碍床。正似复裈羞北阮，绝胜斗酒换西凉。来诗肯办十分赏，去辙犹关一水妨。对面更看枯淡在，应无儿辈紫罗囊。
再和戏子公·其一
作者：张扩
朝代：宋

棋局画行新触手，帐文龟壳净围床。閤材近取复何好，法意防贪未可凉。自此铅华须痛遣，疑于缟素或相妨。夜阑天女来求法，君看如何是革囊。
再和戏子公·其一
作者：张扩
朝代：宋

棋局画行新触手，帐文龟殻凈围床。
閤材近取復何好，法意防贪未可凉。
自此铅华须痛遣，疑于缟素或相妨。
夜阑天女来求法，君看如何是革嚢。
再和戏子公·其二
作者：张扩
朝代：宋

背人阿堵未中方，纸閤文书不碍床。
正似复裈羞北阮，绝胜斗酒换西凉。
来诗肯办十分赏，去辙犹关一水妨。
对面更看枯淡在，应无儿辈紫罗嚢。
再和戏子公·其二
作者：张扩
朝代：宋

背人阿堵未中方，纸閤文书不碍床。正似复裈羞北阮，绝胜斗酒换西凉。来诗肯办十分赏，去辙犹关一水妨。对面更看枯淡在，应无儿辈紫罗囊。
再次前韵
作者：张扩
朝代：宋

梅花声名降百花，蜡梅后出亦世家。真香不多护以蜡，玄官风流无长物。瀛洲阁老圣得知，不解藏锋屡作诗。君不见大苏曾赋黄千叶，岁晚无胶续弦绝。君今颇陋饭颗山，枕上冥搜那得眠。想应不妨花归去，开处韩郎有新句。浅黄官样苦撩人，此事从来合付君。我亦评花太僭越，不问吞针与齧钵。
再次前韵
作者：张扩
朝代：宋

梅花声名降百花，蜡梅后出亦世家。
真香不多护以蜡，玄官风流无长物。
瀛洲阁老圣得知，不解藏锋屡作诗。
君不见大苏曾赋黄千叶，岁晚无胶续絃绝。
君今颇陋饭颗山，枕上冥搜那得眠。
想应不妨花归去，开处韩郎有新句。
浅黄官样苦撩人，此事从来合付君。
我亦评花太僭越，不问吞针与囓钵。
再次笋韵
作者：张扩
朝代：宋
体裁：七言律诗

羽猎谁寻狐貉皮，空林失箭已千枝。遥聆春晚斧斤响，不到岁寒霜雪时。喜有斋熏延上座，愧无椽管付师宜。平生漫作汉宫妾，十指许长君未知。
再次韵简子温
作者：张扩
朝代：宋

予诗久愧溪藤滑，佩服君诗生罄折。
君诗盘错见梅诗，似借梅花作根节。
梅花元非世间种，雪裏开花白于雪。
平生和靖最知音，谁是鸾胶续絃绝。
苦吟似君良有以，我復何为怒当辙。
定知孤艷诉不平，晓来哀笳喷窗裂。
明朝百蘤岂不好，得鱼纵珍非丙穴。
春风晚赐桃杏宠，琥珀调膏误成缬。
寒英谢去亦机警，且禀严冬令如铁。
再次韵简子温
作者：张扩
朝代：宋

予诗久愧溪藤滑，佩服君诗生罄折。君诗盘错见梅诗，似借梅花作根节。梅花元非世间种，雪里开花白于雪。平生和靖最知音，谁是鸾胶续弦绝。苦吟似君良有以，我复何为怒当辙。定知孤艳诉不平，晓来哀笳喷窗裂。明朝百蘤岂不好，得鱼纵珍非丙穴。春风晚赐桃杏宠，琥珀调膏误成缬。寒英谢去亦机警，且禀严冬令如铁。
别后一日予独游惠山寺酌泉烹茶而去时景蕃补葺旧隐将自德兴奉亲而归以诗追寄之
作者：张扩
朝代：宋

瓶罂络绎送醍醐，总是僧家饮啜馀。向上谁高康谷品，流传恐误古人书。暂来刮眼惊尤物，深羡诛茅葺旧居。却恐文饶渐多事，他年乘传定何如。
别后一日予独游惠山寺酌泉烹茶而去时景蕃补葺旧隐将自德兴奉亲而归以诗追寄之
作者：张扩
朝代：宋

缾罂络绎送醍醐，总是僧家饮啜余。
向上谁高康谷品，流传恐误古人书。
暂来刮眼惊尤物，深羡诛茅葺旧居。
却恐文饶渐多事，他年乘传定何如。
华亭秋日
作者：张扩
朝代：宋

阴云薄薄漏秋辉，晓露含光湿翠微。旁舍击牛尝社酒，荒城捣练给征衣。净如扫迹蚊无几，多不论钱蟹正肥。定是水乡差可乐，不应潦倒未成归。
华亭秋日
作者：张扩
朝代：宋

阴云薄薄漏秋辉，晓露含光湿翠微。
旁舍击牛尝社酒，荒城捣练给征衣。
凈如扫迹蚊无几，多不论钱蟹正肥。
定是水乡差可乐，不应潦倒未成归。
博古堂
作者：张扩
朝代：宋

古人嗜书书不足，家贫无钱就市读。今人收书书填屋，红牙垂签手未触。别驾平生师古人，传癖书淫九经簏。卢仝撑肠五千卷，邺侯插架三万轴。河东安世工补亡，伏日郝隆便晒腹。少时场屋学有馀，行辈见推行秘书。援毫急趁蚕食叶，袖手冷窥獭祭鱼。十年未持紫荷橐，校雠合在天禄阁。投身簿领聊尔耳，饱看五车誇濩落。近者闻说新堂成，芭蕉急雨作秋声。请君扫榻近灯火，莫歌长檠歌短檠。
博古堂
作者：张扩
朝代：宋

古人嗜书书不足，家贫无钱就市读。
今人收书书填屋，红牙垂籤手未触。
别驾平生师古人，传癖书淫九经簏。
卢仝撑肠五千卷，邺侯插架三万轴。
河东安世工补亡，伏日郝隆便晒腹。
少时场屋学有余，行辈见推行秘书。
援毫急趁蚕食叶，袖手冷窥獭祭鱼。
十年未持紫荷橐，校雠合在天禄阁。
投身簿领聊尔耳，饱看五车夸濩落。
近者闻说新堂成，芭蕉急雨作秋声。
请君扫榻近灯火，莫歌长檠歌短檠。
双椿堂牡丹盛开彦绅节推弟置酒集客子温不在席中以诗乞花归赏因次其韵
作者：张扩
朝代：宋

春风不悞东君委，杏苑桃蹊满行李。
春风好处总未忙，姚花初黄魏花紫。
洛阳园中枝梗肥，欹压帽檐如覆巵。
南迁终觉典刑在，不数侍女夸时宜。
诗中了了惜花意，苦觅繁枝定谁寄。
何如秉烛坐花傍，照到夜分从堕泪。
双椿堂牡丹盛开彦绅节推弟置酒集客子温不在席中以诗乞花归赏因次其韵
作者：张扩
朝代：宋

春风不误东君委，杏苑桃蹊满行李。春风好处总未忙，姚花初黄魏花紫。洛阳园中枝梗肥，攲压帽檐如覆卮。南迁终觉典刑在，不数侍女誇时宜。诗中了了惜花意，苦觅繁枝定谁寄。何如秉烛坐花傍，照到夜分从堕泪。
古律诗戏简汪彦章学士
作者：张扩
朝代：宋

湖边乐色喧丝筦，湖上春风桃李晚。
使君招客试行乐，粉面如花照金琖。
知君好事已数往，想见清阴集飞伞。
倾家共寻一日胜，得醉宁论万金产。
谁怜有客扄户牖，坐抱穷肠读书懒。
登楼追望不堪东，一片飞虹挂愁眼。
古律诗戏简汪彦章学士
作者：张扩
朝代：宋

湖边乐色喧丝筦，湖上春风桃李晚。使君招客试行乐，粉面如花照金盏。知君好事已数往，想见清阴集飞伞。倾家共寻一日胜，得醉宁论万金产。谁怜有客扃户牖，坐抱穷肠读书懒。登楼追望不堪东，一片飞虹挂愁眼。
君山
作者：张扩
朝代：宋

乱山如羣羊，合沓千里犇。
君山屹当前，盘踞老虎蹲。
巨镇压坤维，层巅没云屯。
下瞰大溪流，千尺清不浑。
舟人落风帆，挽縴繫山根。
欲上看星斗，悬崖那可扪。
君山
作者：张扩
朝代：宋

乱山如群羊，合沓千里奔。君山屹当前，盘踞老虎蹲。巨镇压坤维，层巅没云屯。下瞰大溪流，千尺清不浑。舟人落风帆，挽纤系山根。欲上看星斗，悬崖那可扪。
听宣麻
作者：张扩
朝代：宋

十年中国暗征尘，终挽天河净楚氛。谩说星辰犹孛彗，不妨豪杰会风云。江头露布传俘馘，殿下丝纶看策勋。从此削平真细事，只忧无地录将军。
听宣麻
作者：张扩
朝代：宋

十年中国暗征尘，终挽天河凈楚氛。
谩说星辰犹孛彗，不妨豪杰会风云。
江头露布传俘馘，殿下丝纶看策勲。
从此削平真细事，只忧无地录将军。
吴江舟中
作者：张扩
朝代：宋

数峰雨后蔚蓝青，一水秋来镜面平。
大舶鱼盐通远近，居人菱芡足经营。
云头阙月为谁好，苹末凉风时自生。
老矣宦游无少味，欲寻张翰问莼羮。
吴江舟中
作者：张扩
朝代：宋

数峰雨后蔚蓝青，一水秋来镜面平。大舶鱼盐通远近，居人菱芡足经营。云头阙月为谁好，蘋末凉风时自生。老矣宦游无少味，欲寻张翰问莼羹。
周秀实监丞闻嘉禾兵乱请急归唁其亲朋还朝有作因次其韵
作者：张扩
朝代：宋

羽书剧纷纶，将士愧庸懦。谁扶中兴举，康济须十乱。周郎人中杰，表表苍柏干。向来围城厄，梦想音信断。瞻敬会有时，神明恍还观。他年铨衡手，抗论清月旦。勿为俗人言，钟鼓惊斥鴳。
周秀实监丞闻嘉禾兵乱请急归唁其亲朋还朝有作因次其韵
作者：张扩
朝代：宋

羽书剧纷纶，将士愧庸懦。
谁扶中兴举，康济须十乱。
周郎人中杰，表表苍柏干。
向来围城厄，梦想音信断。
瞻敬会有时，神明恍还观。
他年铨衡手，抗论清月旦。
勿为俗人言，钟鼓惊斥鷃。
和李元叔正字书怀崇字韵奉还所借诗卷
作者：张扩
朝代：宋

杜陵句法今谁到，君自门墙数仞崇。未许前人得高处，间于五字见新功。淹留书馆残灯火，孤负淮山旧桂丛。眼看封侯谈笑觅，绝胜潦倒坐诗穷。
和李元叔正字书怀崇字韵奉还所借诗卷
作者：张扩
朝代：宋

杜陵句法今谁到，君自门墻数仞崇。
未许前人得高处，间于五字见新功。
淹留书馆残灯火，孤负淮山旧桂丛。
眼看封侯谈笑觅，绝胜潦倒坐诗穷。
嘲鹊
作者：张扩
朝代：宋
体裁：七言律诗

抵玉谁家解汝嗔，定应饶舌诳痴人。平生作室自拘忌，晚岁填河良苦辛。风急未妨翎翮健，日长无奈语音频。君看屋上乌元好，何用开门延窦申。
均茶
作者：张扩
朝代：宋
体裁：七言绝句

密云惊散阿香雷，坐客分尝雪一杯。可是陈平长割肉，全胜管仲自分财。
大年复用前韵赋诗见赠亦次韵答之
作者：张扩
朝代：宋

烛龙停边天步徐，酒薄肉乾唇不濡。漫郎怜我困蒸溽，为送古风专扫除。山头逢君日乍午，作诗瘦似仙人臞。展缄初疑走甘露，熟读政似锵鸾车。世间痴儿浪摇吻，谈空说有天一隅。我今冥顽老不入，十年此路空驰驱。迩来病废关药裹，枵腹日厌葵菽菹。窗间败毫积霜笴，架上蠹帙繁书鱼。钱神无耳未易使，斗宿不灵那可㪺。谁门有士料理得，随地驵骏吾家驹。三珠连树价亡敌，一鹗掣韝名不虚。近闻扫径避袢暑，竹杖青鞋一籧篨。枕中邯郸梦不到，户外孔宾渠自呼。读书澜翻惜昼短，几欲挽断三足乌。鼎来说诗剧有味，令我坐享商之瑚。斯文所喜未中绝，五字复见李与苏。遗音当从牛铎證，废律安取焦桐枯。亦知大国功九合，一时盟会收微卢。愿持狗尾彊貂续，未妨举手遭揶揄。
大年復用前韵赋诗见赠亦次韵答之
作者：张扩
朝代：宋

烛龙停边天步徐，酒薄肉干唇不濡。
漫郎怜我困蒸溽，为送古风専扫除。
山头逢君日乍午，作诗瘦似仙人臞。
展缄初疑走甘露，熟读政似锵鸾车。
世间痴儿浪摇吻，谈空说有天一隅。
我今冥顽老不入，十年此路空驰驱。
迩来病废关药裹，枵腹日厌葵菽菹。
窗间败毫积霜笴，架上蠹帙繁书鱼。
钱神无耳未易使，斗宿不灵那可斟。
谁门有士料理得，随地驵骏吾家驹。
三珠连树价亡敌，一鹗掣鞴名不虚。
近闻扫径避袢暑，竹杖青鞋一籧篨。
枕中邯郸梦不到，户外孔宾渠自呼。
读书澜翻惜昼短，几欲挽断三足乌。
鼎来说诗剧有味，令我坐享商之瑚。
斯文所喜未中绝，五字復见李与苏。
遗音当从牛铎证，废律安取焦桐枯。
亦知大国功九合，一时盟会收微卢。
愿持狗尾彊貂续，未妨举手遭揶揄。
大年耆年各赋长篇投名诗社中顾景蕃及伯初子温二侄传诵喜甚子温有诗因次其韵
作者：张扩
朝代：宋

诸君总能诗，字字秉忠信。联章辄惊人，我老终不近。朝来试披读，花雨乱巾衽。独惭草元迂，浪说周易准。至今覆瓿谤，文字愧小谨。昨观两雄篇，词采溢肝肾。高参风雅淳，俯谢边幅窘。谁能报殽役，怒语激先轸。吾军老而怯，望敌倒戈盾。会看两犹子，秋风横雁阵。
大年耆年各赋长篇投名诗社中顾景蕃及伯初子温二侄传诵喜甚子温有诗因次其韵
作者：张扩
朝代：宋

诸君总能诗，字字秉忠信。
联章辄惊人，我老终不近。
朝来试披读，花雨乱巾衽。
独惭草元迂，浪说周易凖。
至今覆瓿谤，文字愧小谨。
昨观两雄篇，词采溢肝肾。
高参风雅淳，俯谢边幅窘。
谁能报殽役，怒语激先轸。
吾军老而怯，望敌倒戈盾。
会看两犹子，秋风横鴈阵。
大龙湫
作者：张扩
朝代：宋

巉岩石壁倚天开，何处苍龙噀雨来。海上秋田半焦槁，不应涧谷但空雷。
大龙湫
作者：张扩
朝代：宋

巉岩石壁倚天开，何处苍龙噀雨来。
海上秋田半焦槁，不应涧谷但空靁。
天柱峰
作者：张扩
朝代：宋

神人断鳌立极处，一柱至今余尺度。
摩挲岁月不可穷，会见女娲曾手补。
天柱峰
作者：张扩
朝代：宋

神人断鳌立极处，一柱至今馀尺度。摩挲岁月不可穷，会见女娲曾手补。
天聪洞
作者：张扩
朝代：宋

危梯百级面天聪，路逼青冥似可通。
着脚未平身已堕，神仙窗户漫玲珑。
天聪洞
作者：张扩
朝代：宋

危梯百级面天聪，路逼青冥似可通。著脚未平身已堕，神仙窗户漫玲珑。
夫人周氏挽词
作者：张扩
朝代：宋

娈彼名家女，休声配孟光。
齐家先祭祀，尽礼奉姑嫜。
未竟百年老，空流弈世芳。
伤心埋玉处，马鬛表深藏。
夫人周氏挽词
作者：张扩
朝代：宋

娈彼名家女，休声配孟光。齐家先祭祀，尽礼奉姑嫜。未竟百年老，空流弈世芳。伤心埋玉处，马鬣表深藏。
夫人江氏挽词
作者：张扩
朝代：宋

早岁亲香火，心通悟宿因。宜家称孝妇，择配得名人。秩秩方贻则，冥冥忽返真。独凭高士笔，谆复志苍珉。
夫人江氏挽词
作者：张扩
朝代：宋

早岁亲香火，心通悟宿因。
宜家称孝妇，择配得名人。
秩秩方贻则，冥冥忽返真。
独凭高士笔，谆復志苍珉。
奉和朱新仲祠部六月晦日省宿用白乐天诗无波古井水有节秋竹竿十字为韵
作者：张扩
朝代：宋

漫郎省中宿，展转良夜徂。过雨忽催诗，君诗不可无。夜阑风转高，秋声倒江湖。前对百尺井，梦中闻辘轳。六月忽已晦，馀月复几何。纨扇暂去手，簟纹欲生波。诘朝天门开，冠剑争巍峨。驽马策不入，狞劣如骑骡。街鼓肃市喧，炉薰起烟缕。掩关一绳床，坐稳得处所。风前数茎竹，偃蹇不受暑。初无儿女姿，气貌颇高古。我乃抱俗人，老蛙窥坎井。从君已再暑，造席谩三请。倒床辄雷鸣，便腹费嘲哂。君岂录我者，胸次涵万顷。玉壶贮层冰，怜子清彻底。对之三伏中，愧我汗如水。谬呼同舍郎，坐席更论齿。从今痛自戒，子出则我止。昨者东观游，岁月未觉久。对床屡忘形，持论相可否。君年虽减我，文字称祭酒。十篇亦奇伟，乞我未曾有。阴阳无停机，百物竞时节。燠寒更事尔，气至自融结。炎天勿怨嗟，岁晏见霜雪。此时衣褐单，但恨不得热。俎豆能折冲，儒冠或兜鍪。六月早奏功，岂待防高秋。俗士怀晏安，所至贾人留。襆被应自疏，未知几宜休。疾风扫蚊雷，势力如破竹。青奴冷侵肌，此乃我所欲。周旋蜗舍中，未用叹跧伏。亦莫问马曹，微文禁离局。祠曹秉史笔，翰墨窥金銮。灯火渐可亲，蠹藁字未漫。玉殿行奏书，秋晖上旌竿。君文永有托，九庙方如盘。
奉和朱新仲祠部六月晦日省宿用白乐天诗无波古井水有节秋竹竿十字为韵·其一
作者：张扩
朝代：宋
体裁：古风

漫郎省中宿，展转良夜徂。过雨忽催诗，君诗不可无。夜阑风转高，秋声倒江湖。前对百尺井，梦中闻辘轳。
奉和朱新仲祠部六月晦日省宿用白乐天诗无波古井水有节秋竹竿十字为韵·其一〇
作者：张扩
朝代：宋

祠曹秉史笔，翰墨窥金銮。
灯火渐可亲，蠹藁字未漫。
玉殿行奏书，秋晖上旌竿。
君文永有託，九庙方如盘。
奉和朱新仲祠部六月晦日省宿用白乐天诗无波古井水有节秋竹竿十字为韵·其七
作者：张扩
朝代：宋
体裁：古风

阴阳无停机，百物竞时节。燠寒更事尔，气至自融结。炎天勿怨嗟，岁晏见霜雪。此时衣褐单，但恨不得热。
奉和朱新仲祠部六月晦日省宿用白乐天诗无波古井水有节秋竹竿十字为韵·其三
作者：张扩
朝代：宋

街鼓肃市喧，炉熏起烟缕。
掩关一绳床，坐稳得处所。
风前数茎竹，偃蹇不受暑。
初无儿女姿，气貌颇高古。
奉和朱新仲祠部六月晦日省宿用白乐天诗无波古井水有节秋竹竿十字为韵·其三
作者：张扩
朝代：宋

街鼓肃市喧，炉薰起烟缕。掩关一绳床，坐稳得处所。风前数茎竹，偃蹇不受暑。初无儿女姿，气貌颇高古。
奉和朱新仲祠部六月晦日省宿用白乐天诗无波古井水有节秋竹竿十字为韵·其九
作者：张扩
朝代：宋
体裁：古风

疾风扫蚊雷，势力如破竹。青奴冷侵肌，此乃我所欲。周旋蜗舍中，未用叹跧伏。亦莫问马曹，微文禁离局。
奉和朱新仲祠部六月晦日省宿用白乐天诗无波古井水有节秋竹竿十字为韵·其二
作者：张扩
朝代：宋

六月忽已晦，余月復几何。
纨扇暂去手，簟纹欲生波。
诘朝天门开，冠剑争巍峨。
驽马策不入，狞劣如骑骡。
奉和朱新仲祠部六月晦日省宿用白乐天诗无波古井水有节秋竹竿十字为韵·其二
作者：张扩
朝代：宋

六月忽已晦，馀月复几何。纨扇暂去手，簟纹欲生波。诘朝天门开，冠剑争巍峨。驽马策不入，狞劣如骑骡。
奉和朱新仲祠部六月晦日省宿用白乐天诗无波古井水有节秋竹竿十字为韵·其五
作者：张扩
朝代：宋
体裁：古风

玉壶贮层冰，怜子清彻底。对之三伏中，愧我汗如水。谬呼同舍郎，坐席更论齿。从今痛自戒，子出则我止。
奉和朱新仲祠部六月晦日省宿用白乐天诗无波古井水有节秋竹竿十字为韵·其八
作者：张扩
朝代：宋

俎豆能折冲，儒冠或兜鍪。六月早奏功，岂待防高秋。俗士怀晏安，所至贾人留。襆被应自疏，未知几宜休。
奉和朱新仲祠部六月晦日省宿用白乐天诗无波古井水有节秋竹竿十字为韵·其八
作者：张扩
朝代：宋

俎豆能折衝，儒冠或兜鍪。
六月早奏功，岂待防高秋。
俗士怀晏安，所至贾人留。
幞被应自疏，未知几宜休。
奉和朱新仲祠部六月晦日省宿用白乐天诗无波古井水有节秋竹竿十字为韵·其六
作者：张扩
朝代：宋
体裁：古风

昨者东观游，岁月未觉久。对床屡忘形，持论相可否。君年虽减我，文字称祭酒。十篇亦奇伟，乞我未曾有。
奉和朱新仲祠部六月晦日省宿用白乐天诗无波古井水有节秋竹竿十字为韵·其十
作者：张扩
朝代：宋

祠曹秉史笔，翰墨窥金銮。灯火渐可亲，蠹藁字未漫。玉殿行奏书，秋晖上旌竿。君文永有托，九庙方如盘。
奉和朱新仲祠部六月晦日省宿用白乐天诗无波古井水有节秋竹竿十字为韵·其四
作者：张扩
朝代：宋

我乃抱俗人，老蛙窥坎井。从君已再暑，造席谩三请。倒床辄雷鸣，便腹费嘲哂。君岂录我者，胸次涵万顷。
奉和朱新仲祠部六月晦日省宿用白乐天诗无波古井水有节秋竹竿十字为韵·其四
作者：张扩
朝代：宋

我乃抱俗人，老蛙窥坎井。
从君已再暑，造席谩三请。
倒床辄靁鸣，便腹费嘲哂。
君岂录我者，胸次涵万顷。
子公复和亦次韵
作者：张扩
朝代：宋

我惭问舍未知方，君亦依然卧上床。有纸遮风良不恶，无人炙手自生凉。应怜佛屋钟鱼近，不自官居屏障妨。相去九龄今几代，风流未减笏为囊。昨日规摹屋一方，今晨诗卷已填床。安知事似猬毛起，自觉心如水月凉。故纸有缘殊未了，红尘无路略相妨。客来煖热浪自喜，断却来章真智囊。
子公复和亦次韵·其二
作者：张扩
朝代：宋

昨日规摹屋一方，今晨诗卷已填床。安知事似猬毛起，自觉心如水月凉。故纸有缘殊未了，红尘无路略相妨。客来煖热浪自喜，断却来章真智囊。
子公復和亦次韵·其一
作者：张扩
朝代：宋
体裁：七言律诗

我惭问舍未知方，君亦依然卧上床。有纸遮风良不恶，无人炙手自生凉。应怜佛屋钟鱼近，不自官居屏障妨。相去九龄今几代，风流未减笏为囊。
子公復和亦次韵·其二
作者：张扩
朝代：宋

昨日规摹屋一方，今晨诗卷已填床。
安知事似猬毛起，自觉心如水月凉。
故纸有缘殊未了，红尘无路略相妨。
客来暖热浪自喜，断却来章真智囊。
子温作驱疮诗伯初与顾景蕃皆属和蕃以谓不当止酒初以谓宜炼元气予亦戏次其韵
作者：张扩
朝代：宋

小儿私化权，令行错穷冬。
淫疡薄皴肤，欲战垒块胸。
道人寖不平，怒髪忽上衝。
馋夫犹收痂，义士唯吮痈。
快无仙爪爬，滥有苦剂攻。
坐令费讥诃，沾汗文字中。
虎头笔有神，众妖避其锋。
似闻以意医，请用三杯通。
阿兄言更深，细述葆炼功。
二说俱可人，而子将何从。
酒醇傥消忧，气厚定保躬。
自然四体胖，那復百病凶。
吾闻柳州语，祸物人犹虫。
旻苍厌呻呼，疴痒应汝容。
疾去会有时，未为吾道穷。
汝自多识者，吾言犹匆匆。
子温作驱疮诗伯初与顾景蕃皆属和蕃以谓不当止酒初以谓宜鍊元气予亦戏次其韵
作者：张扩
朝代：宋

小儿私化权，令行错穷冬。淫疡薄皴肤，欲战垒块胸。道人寖不平，怒发忽上冲。馋夫犹收痂，义士唯吮痈。快无仙爪爬，滥有苦剂攻。坐令费讥诃，沾汗文字中。虎头笔有神，众妖避其锋。似闻以意医，请用三杯通。阿兄言更深，细述葆鍊功。二说俱可人，而子将何从。酒醇傥消忧，气厚定保躬。自然四体胖，那复百病凶。吾闻柳州语，祸物人犹虫。旻苍厌呻呼，疴痒应汝容。疾去会有时，未为吾道穷。汝自多识者，吾言犹匆匆。
子温侄用再闻诵新作突过黄初诗作十诗见遗辄勉强次韵
作者：张扩
朝代：宋

小人无远谋，湮没如湛辈。胸中气奄奄，垂尽鼓一再。安知翰墨场，李杜凛然在。文章作甘棠，百世负遗爱。退休小得计，耳冷百不闻。戎马叵奈何，四郊尚兵氛。眼中习主簿，才似李将军。小试未为屈，有君如华勋。十年功名心，客枕寄归梦。众中不卓立，老大复何用。收身入禅寂，蔬茹饱僧供。蛙鸣谁官私，聊欲当弦诵。大道昔彫丧，夷涂日荒榛。进无活国谋，俯仰多由人。人生几何时，夜旦互相因。往者不可作，未妨来日新。国风久沦亡，毛郑纷六凿。譬如秋水篇，破坏向与郭。千年见渊明，五字配前作。谁传古人诀，定自顾方略。吾诗窘时穷，章句羞拙讷。君诗非吾偶，齐大轻郑忽。雷门不敢过，西施忌唐突。政当就阿戎，谈天搜理窟。赠篇最崛奇，披读辄三过。巧如娲皇手，五色补天破。珍宜宗庙享，净戒儿女涴。谁能续离骚，且用追楚些。达人云间鹤，初不谋稻粱。渠有酒百壶，买舟从伯郎。世间乳臭儿，衣服誇玄黄。岂识卫叔宝，胸中无膏肓。躬耕良苦辛，十亩手自锄。我穷分定耳，矧复怜封胡。君今未三十，诗声殿黄初。后生要努力，勿及几杖扶。连门水竹居，照映麋鹿姿。子戴靖节巾，得我如远师。花黄催重九，羽葆杂金规。未能沽酒饮，且赋止酒诗。
子温侄用再闻诵新作突过黄初诗作十诗见遗辄勉强次韵·其一
作者：张扩
朝代：宋
体裁：古风

小人无远谋，湮没如湛辈。胸中气奄奄，垂尽鼓一再。安知翰墨场，李杜凛然在。文章作甘棠，百世负遗爱。
子温侄用再闻诵新作突过黄初诗作十诗见遗辄勉强次韵·其七
作者：张扩
朝代：宋
体裁：古风

赠篇最崛奇，披读辄三过。巧如娲皇手，五色补天破。珍宜宗庙享，净戒儿女涴。谁能续离骚，且用追楚些。
子温侄用再闻诵新作突过黄初诗作十诗见遗辄勉强次韵·其三
作者：张扩
朝代：宋

十年功名心，客枕寄归梦。众中不卓立，老大复何用。收身入禅寂，蔬茹饱僧供。蛙鸣谁官私，聊欲当弦诵。
子温侄用再闻诵新作突过黄初诗作十诗见遗辄勉强次韵·其三
作者：张扩
朝代：宋

十年功名心，客枕寄归梦。
众中不卓立，老大復何用。
收身入禅寂，蔬茹饱僧供。
蛙鸣谁官私，聊欲当絃诵。
子温侄用再闻诵新作突过黄初诗作十诗见遗辄勉强次韵·其九
作者：张扩
朝代：宋

躬耕良苦辛，十亩手自锄。我穷分定耳，矧复怜封胡。君今未三十，诗声殿黄初。后生要努力，勿及几杖扶。
子温侄用再闻诵新作突过黄初诗作十诗见遗辄勉强次韵·其九
作者：张扩
朝代：宋

躬耕良苦辛，十亩手自锄。
我穷分定耳，矧復怜封胡。
君今未三十，诗声殿黄初。
后生要努力，勿及几杖扶。
子温侄用再闻诵新作突过黄初诗作十诗见遗辄勉强次韵·其二
作者：张扩
朝代：宋

退休小得计，耳冷百不闻。戎马叵奈何，四郊尚兵氛。眼中习主簿，才似李将军。小试未为屈，有君如华勋。
子温侄用再闻诵新作突过黄初诗作十诗见遗辄勉强次韵·其二
作者：张扩
朝代：宋

退休小得计，耳冷百不闻。
戎马叵奈何，四郊尚兵氛。
眼中习主簿，才似李将军。
小试未为屈，有君如华勲。
子温侄用再闻诵新作突过黄初诗作十诗见遗辄勉强次韵·其五
作者：张扩
朝代：宋
体裁：古风

国风久沦亡，毛郑纷六凿。譬如秋水篇，破坏向与郭。千年见渊明，五字配前作。谁传古人诀，定自顾方略。
子温侄用再闻诵新作突过黄初诗作十诗见遗辄勉强次韵·其八
作者：张扩
朝代：宋

达人云间鹤，初不谋稻粱。
渠有酒百壶，买舟从伯郎。
世间乳臭儿，衣服夸玄黄。
岂识卫叔宝，胸中无膏肓。
子温侄用再闻诵新作突过黄初诗作十诗见遗辄勉强次韵·其八
作者：张扩
朝代：宋

达人云间鹤，初不谋稻粱。渠有酒百壶，买舟从伯郎。世间乳臭儿，衣服誇玄黄。岂识卫叔宝，胸中无膏肓。
子温侄用再闻诵新作突过黄初诗作十诗见遗辄勉强次韵·其六
作者：张扩
朝代：宋

吾诗窘时穷，章句羞拙讷。
君诗非吾偶，齐大轻郑忽。
雷门不敢过，西施忌唐突。
政当就阿戎，谈天捜理窟。
子温侄用再闻诵新作突过黄初诗作十诗见遗辄勉强次韵·其六
作者：张扩
朝代：宋

吾诗窘时穷，章句羞拙讷。君诗非吾偶，齐大轻郑忽。雷门不敢过，西施忌唐突。政当就阿戎，谈天搜理窟。
子温侄用再闻诵新作突过黄初诗作十诗见遗辄勉强次韵·其十
作者：张扩
朝代：宋
体裁：古风

连门水竹居，照映麋鹿姿。子戴靖节巾，得我如远师。花黄催重九，羽葆杂金规。未能沽酒饮，且赋止酒诗。
子温侄用再闻诵新作突过黄初诗作十诗见遗辄勉强次韵·其四
作者：张扩
朝代：宋

大道昔彫丧，夷涂日荒榛。进无活国谋，俯仰多由人。人生几何时，夜旦互相因。往者不可作，未妨来日新。
子温侄用再闻诵新作突过黄初诗作十诗见遗辄勉强次韵·其四
作者：张扩
朝代：宋

大道昔雕丧，夷涂日荒榛。
进无活国谋，俯仰多由人。
人生几何时，夜旦互相因。
往者不可作，未妨来日新。
子温县丞侄长篇见赠并携少卿伯父梅堂所赋绝句相示翰墨宛然叹息久之因次其韵
作者：张扩
朝代：宋

平生张洪州，豪气压群士。唾视狗鼠辈，纷纷何足数。晚登文石陛，剑服峨櫑具。高论忍违时，所愧罔君父。至今家集中，秩秩有伦次。流传到诸孙，谁复步亦步。此翁日已远，畴昔旦暮遇。何温少也爽，芝兰秀而紫。状貌类洪州，谈笑了万事。笔端见微铓，妙解如削鐻。精刚金百鍊，该贯龟五聚。俗学不足诋，纷纶或殊趣。斯文悬诸天，字字有分付。诐词颇乱真，芜颣少删去。吾子壮且勇，政在戒逸豫。昨者忽过门，短袖出长句。轩然祢正平，坐诵鹦鹉赋。洞庭莽空阔，终日奏咸濩。初非郭林宗，岂识黄叔度。但惊锦囊文，及此春秋富。未能赏雌霓，且复说奇字。吾年过半百，世事亦何慕。杖屦相扶携，筋骸日僵仆。犹于五字中，彫刻叹冰柱。习气未易扫，贪味如桂蠹。肯借梅堂篇，风流忆张绪。珍藏几何时，应有神物护。今晨偶开展，英彩照江阜。后生要着鞭，探讨及微处。遗予真过矣，娟洁忌沾污。清梦渺春草，俚谈羞杕杜。慎勿索其馀，恐君痴叔似。
子温县丞侄长篇见赠并携少卿伯父梅堂所赋绝句相示翰墨宛然嘆息久之因次其韵
作者：张扩
朝代：宋

平生张洪州，豪气压羣士。
唾视狗鼠辈，纷纷何足数。
晚登文石陛，剑服峨櫑具。
高论忍违时，所愧罔君父。
至今家集中，秩秩有伦次。
流传到诸孙，谁復步亦步。
此翁日已远，畴昔旦暮遇。
何温少也爽，芝兰秀而紫。
状貌类洪州，谈笑了万事。
笔端见微铓，妙解如削鐻。
精刚金百炼，该贯龟五聚。
俗学不足诋，纷纶或殊趣。
斯文悬诸天，字字有分付。
诐词颇乱真，芜颣少删去。
吾子壮且勇，政在戒逸豫。
昨者忽过门，短袖出长句。
轩然祢正平，坐诵鹦鹉赋。
洞庭莽空阔，终日奏咸濩。
初非郭林宗，岂识黄叔度。
但惊锦囊文，及此春秋富。
未能赏雌霓，且復说奇字。
吾年过半百，世事亦何慕。
杖屦相扶携，筋骸日僵仆。
犹于五字中，雕刻叹冰柱。
习气未易扫，贪味如桂蠹。
肯借梅堂篇，风流忆张绪。
珍藏几何时，应有神物护。
今晨偶开展，英彩照江阜。
后生要着鞭，探讨及微处。
遗予真过矣，娟洁忌沾污。
清梦渺春草，俚谈羞杕杜。
慎勿索其余，恐君痴叔似。
子温用前韵催彦绅赏牡丹未及开樽请再作诗促之
作者：张扩
朝代：宋

后园冠盖如云委，坐客其谁数程李。吾家小谢自风流，薄罗新染香囊紫。老翁看花心已疲，数负十分金屈卮。君今年妙言语便，爱酒惜花诸事宜。春光不为主人计，行色匆匆暂如寄。欲借珠玑一再酬，恐君泣尽鲛人泪。
子温用前韵催彦绅赏牡丹未及开罇请再作诗促之
作者：张扩
朝代：宋

后园冠盖如云委，坐客其谁数程李。
吾家小谢自风流，薄罗新染香囊紫。
老翁看花心已疲，数负十分金屈巵。
君今年妙言语便，爱酒惜花诸事宜。
春光不为主人计，行色匆匆暂如寄。
欲借珠玑一再酬，恐君泣尽鲛人泪。
宣城乳梨味珍或谓性寒飬生所忌輙劝疏之予因为作诗叹其不遇
作者：张扩
朝代：宋
体裁：七言绝句

开花曾作雪缤纷，花去还供饤座珍。谁向医门书下考，便防蒸食堕痴人。
宿山寺诗
作者：张扩
朝代：宋
体裁：古风

羸马不受鞭，倦仆足生茧。茫然山径间，驰急路逾远。古寺翳林薄，投宿日昏晚。梦魔不可眠，青灯照愁眼。
宿温州江心寺诗
作者：张扩
朝代：宋
体裁：五言律诗

出城何所诣，孤屿海云中。寺影一拳石，潮声四面风。断烟迷过鸟，密叶坠丹枫。咄咄劳生梦，真成一洗空。
寄大年耆年二侄
作者：张扩
朝代：宋

漫天白雨欲催诗，恰似连床细柳时。
近悔论文多败绩，不关避谤要寻医。
才如伯仲世无敌，学有本原人未知。
例着布袍随举子，满听危论上丹墀。
寄大年耆年二侄
作者：张扩
朝代：宋

漫天白雨欲催诗，恰似连床细柳时。近悔论文多败绩，不关避谤要寻医。才如伯仲世无敌，学有本原人未知。例著布袍随举子，满听危论上丹墀。
寄李天祚屯田
作者：张扩
朝代：宋

巷北巷南车殷雷，怜渠襟抱向谁开。苦无好梦绝江去，合有短书逢雁回。省户淹留惊白发，朝廷缓急要真材。他年炙手会不免，早赋柴桑归去来。
寄李天祚屯田
作者：张扩
朝代：宋

巷北巷南车殷靁，怜渠襟抱向谁开。
苦无好梦绝江去，合有短书逢鴈回。
省户淹留惊白髪，朝廷缓急要真材。
他年炙手会不免，早赋柴桑归去来。
寄顾景蕃
作者：张扩
朝代：宋

别时犹记鼻辛酸，升合妨人未得还。衲被生春经岁换，羽书奔电痛时艰。闻君尚富珠千斛，许我时窥豹一斑。莫厌侨居坐穷僻，绝胜戎马闹乡关。
寄顾景蕃
作者：张扩
朝代：宋

别时犹记鼻辛酸，升合妨人未得还。
衲被生春经岁换，羽书奔电痛时艰。
闻君尚富珠千斛，许我时窥豹一斑。
莫厌侨居坐穷僻，绝胜戎马闹郷关。
寄题虎丘宜上人枝巢轩诗
作者：张扩
朝代：宋

久闻戒净若冰渊，坏衲团蒲不记年。身外一枝聊尔耳，眼中三界自超然。可藏妙喜化城国，何异壶公谪处天。相见绕床狮子座，未妨居士病谈禅。
寄题虎丘宜上人枝巢轩诗
作者：张扩
朝代：宋

久闻戒凈若冰渊，坏衲团蒲不记年。
身外一枝聊尔耳，眼中三界自超然。
可藏妙喜化城国，何异壶公谪处天。
相见绕床狮子座，未妨居士病谈禅。
寄题黟县舒先生十柳轩诗二首
作者：张扩
朝代：宋

当年宫殿记风流，濯濯青春破客愁。晚觉世间全少味，自从柳下觅归休。嵇康嗜锻太多事，陶令醉眠终自由。想见夕阳风软处，乱蝉无数咽新秋。十柳五柳复何为，今人古人心要知。百年实录先生传，五字格言彭泽诗。近闻收秫颇狼藉，谁与结社相娱嬉。我亦江湖漫浪者，尚堪束带向群儿。
寄题黟县舒先生十柳轩诗二首·其一
作者：张扩
朝代：宋

当年宫殿记风流，濯濯青春破客愁。
晚觉世间全少味，自从柳下觅归休。
嵇康嗜鍜太多事，陶令醉眠终自由。
想见夕阳风輭处，乱蝉无数咽新秋。
寄题黟县舒先生十柳轩诗二首·其一
作者：张扩
朝代：宋

当年宫殿记风流，濯濯青春破客愁。晚觉世间全少味，自从柳下觅归休。嵇康嗜锻太多事，陶令醉眠终自由。想见夕阳风软处，乱蝉无数咽新秋。
寄题黟县舒先生十柳轩诗二首·其二
作者：张扩
朝代：宋

十柳五柳复何为，今人古人心要知。百年实录先生传，五字格言彭泽诗。近闻收秫颇狼藉，谁与结社相娱嬉。我亦江湖漫浪者，尚堪束带向群儿。
寄题黟县舒先生十柳轩诗二首·其二
作者：张扩
朝代：宋

十柳五柳復何为，今人古人心要知。
百年实录先生传，五字格言彭泽诗。
近闻收秫颇狼藉，谁与结社相娱嬉。
我亦江湖漫浪者，尚堪束带向羣儿。
射亭诗
作者：张扩
朝代：宋
体裁：五言律诗

采鹄面危亭，鍧然中的声。将军三箭勇，男子四方名。刁斗中原静，车书远塞平。雕弓今罢赐，何日报功成。
展旗峰
作者：张扩
朝代：宋
体裁：七言绝句

何年陨石化蚩尤，彷佛光芒动九斿。厌乱无人识天意，浓云若雾没高秋。
山居四首
作者：张扩
朝代：宋

春泥滑滑封行路，春水溶溶没野蔬。独坐不愁无酒饮，林间山鸟自提壶。温风习习送蚕老，晓日曈曈催麦黄。新笋已添千个竹，绿萌初遍数畦秧。山腰老桧结缨络，石眼飞泉鸣佩珰。午梦悠悠谁唤觉，竹风时借枕衾凉。诛茅结屋方丈阔，买酒浇肠升斗悭。古寺隔林人阒寂，祗传钟梵到山间。
山居四首·其一
作者：张扩
朝代：宋
体裁：七言绝句

春泥滑滑封行路，春水溶溶没野蔬。独坐不愁无酒饮，林间山鸟自提壶。
山居四首·其三
作者：张扩
朝代：宋
体裁：七言绝句

山腰老桧结缨络，石眼飞泉鸣佩珰。午梦悠悠谁唤觉，竹风时借枕衾凉。
山居四首·其二
作者：张扩
朝代：宋

温风习习送蚕老，晓日曈曈催麦黄。新笋已添千个竹，绿萌初遍数畦秧。
山居四首·其二
作者：张扩
朝代：宋

温风习习送蚕老，晓日曈曈催麦黄。
新笋已添千箇竹，绿萌初遍数畦秧。
山居四首·其四
作者：张扩
朝代：宋

诛茅结屋方丈阔，买酒浇肠升斗悭。
古寺隔林人閴寂，祗传钟梵到山间。
山居四首·其四
作者：张扩
朝代：宋

诛茅结屋方丈阔，买酒浇肠升斗悭。古寺隔林人阒寂，祗传钟梵到山间。
山矾花
作者：张扩
朝代：宋

秋风刻縠先黄染，七里寻香不辞远。荒溪日暮下牛羊，满路幽香谁挂眼。世间草木久纷然，妖红嫚绿徒争先。何当伴君过一世，细看四面秋香悬。
山矾花
作者：张扩
朝代：宋

秋风刻縠先黄染，七里寻香不辞远。
荒溪日暮下牛羊，满路幽香谁挂眼。
世间草木久纷然，妖红嫚绿徒争先。
何当伴君过一世，细看四面秋香骨悬。
庭前两鸣鹊
作者：张扩
朝代：宋

庭前两鸣鹊，声好色亦美。
曾陪织女驾，或是窦家子。
谁云屋上乌，可厌不可迩。
乌能逐人好，鹊竟误君喜。
乌鹊莫爱憎，鷄虫任生死。
庭前两鸣鹊
作者：张扩
朝代：宋

庭前两鸣鹊，声好色亦美。曾陪织女驾，或是窦家子。谁云屋上乌，可厌不可迩。乌能逐人好，鹊竟误君喜。乌鹊莫爱憎，鸡虫任生死。
建炎辛亥八月二十六日夜梦舣舟江岸与梅和胜论诗梅出古诗示予极壮丽復为予作汤饼方就席视梅手中器已十裂汤饼淋漓觉而怅然作此篇
作者：张扩
朝代：宋
体裁：古风

青灯吐吞帏幔间，竹风吹衾梦初圆。故人颈血化秋碧，诗语尚作春花妍。平生酒炙饱浇泼，汤饼那用相周旋。即今彊敌要电扫，四海衔愤声彻天。乞灵上帝真易耳，底事未忘章句传。
归来轩二首
作者：张扩
朝代：宋

当年鞍马践文场，客舍齑盐话故乡。不谓休休归亦早，未应栩栩梦犹狂。辋川花木岁时好，莲社交游气味长。便合从君就閒去，藜羹麦饭自充肠。不爱虚名式擅场，却收馀燄入寒乡。于鱼得计绝人事，翻手为云小子狂。阅世已除三宿恋，论诗兼倍百家长。西风举扇谁多事，君自无尘点肺肠。
归来轩二首·其一
作者：张扩
朝代：宋

当年鞍马践文场，客舍虀盐话故乡。
不谓休休归亦早，未应栩栩梦犹狂。
辋川花木岁时好，莲社交游气味长。
便合从君就閒去，藜羮麦饭自充肠。
归来轩二首·其一
作者：张扩
朝代：宋

当年鞍马践文场，客舍齑盐话故乡。不谓休休归亦早，未应栩栩梦犹狂。辋川花木岁时好，莲社交游气味长。便合从君就閒去，藜羹麦饭自充肠。
归来轩二首·其二
作者：张扩
朝代：宋

不爱虚名式擅场，却收余燄入寒乡。
于鱼得计绝人事，翻手为云小子狂。
阅世已除三宿恋，论诗兼倍百家长。
西风举扇谁多事，君自无尘点肺肠。
归来轩二首·其二
作者：张扩
朝代：宋

不爱虚名式擅场，却收馀燄入寒乡。于鱼得计绝人事，翻手为云小子狂。阅世已除三宿恋，论诗兼倍百家长。西风举扇谁多事，君自无尘点肺肠。
得海陵掾吕居仁书
作者：张扩
朝代：宋
体裁：七言律诗

故人温饱竟何如，忽寄邮筒满纸书。颇愧中年犹吏隐，相望千里未情疏。官曹清简庭无讼，淮海丰穰食有鱼。见说参禅新了了，几时为我痛爬梳。
悼主簿弟
作者：张扩
朝代：宋

吾家几兄弟，君自老相依。每忆离亭别，俄伤旅榇归。新铭聊记远，旧话总成非。举目苍茫路，潸然泪满衣。
悼主簿弟
作者：张扩
朝代：宋

吾家几兄弟，君自老相依。
每忆离亭别，俄伤旅榇归。
新铭聊记远，旧话总成非。
举目苍茫路，澘然泪满衣。
悼余元夫朝请
作者：张扩
朝代：宋
体裁：七言律诗

广席谈经旧长雄，豁然襟韵古人风。弓刀晚试百僚底，部曲默驯三尺中。幕府未闻收剧孟，佳城俄已怆滕公。不堪离乱死英杰，所在纷纭真发蒙。
悼余彦敷府判
作者：张扩
朝代：宋
体裁：七言律诗

圭璧温然席上珍，广朝通籍照簪绅。论文巳许诗无敌，试吏还惊笔有神。少日功名聊措意，暮年州县漫劳人。武林旧话终成梦，旅榇空归泪满巾。
悼叔玠兄
作者：张扩
朝代：宋

独抱荆珍价莫酬，眼看闾巷觅封侯。
时开黄卷都忘老，晚着青衫已倦游。
不说向空书咄咄，但闻作记戒休休。
故应手泽未埋没，合付六丁雷电收。
悼叔玠兄
作者：张扩
朝代：宋

独抱荆珍价莫酬，眼看闾巷觅封侯。时开黄卷都忘老，晚著青衫已倦游。不说向空书咄咄，但闻作记戒休休。故应手泽未埋没，合付六丁雷电收。
悼子平侄
作者：张扩
朝代：宋

白帢宁从细柳君，欲提尺棰凈烟尘。
声名便自当敌国，露布復谁推傔人。
夜半忧时长抱膝，生平急义几倾囷。
追伤万事盖棺了，木笏青衫负此身。
悼子平侄
作者：张扩
朝代：宋

白帢宁从细柳君，欲提尺箠净烟尘。声名便自当敌国，露布复谁推傔人。夜半忧时长抱膝，生平急义几倾囷。追伤万事盖棺了，木笏青衫负此身。
悼次东提刑侄二首
作者：张扩
朝代：宋

彊学初无敌，临民早有声。暮年犹补郡，馀事及谈兵。慷慨闻高谊，艰难见老成。盖棺今已矣，百世漫空名。妙手剸百节，剧谈翻九河。人皆期晚用，君更患才多。世路方榛棘，人豪正网罗。重泉无日起，天意定如何。
悼次东提刑侄二首·其一
作者：张扩
朝代：宋

彊学初无敌，临民早有声。
暮年犹补郡，余事及谈兵。
慷慨闻高谊，艰难见老成。
盖棺今已矣，百世漫空名。
悼次东提刑侄二首·其一
作者：张扩
朝代：宋

彊学初无敌，临民早有声。暮年犹补郡，馀事及谈兵。慷慨闻高谊，艰难见老成。盖棺今已矣，百世漫空名。
悼次东提刑侄二首·其二
作者：张扩
朝代：宋
体裁：五言律诗

妙手剸百节，剧谈翻九河。人皆期晚用，君更患才多。世路方榛棘，人豪正网罗。重泉无日起，天意定如何。
悼程西枢母朱夫人二首
作者：张扩
朝代：宋

天性敦慈惠，凝然法度中。谈玄推道韫，择配得梁鸿。寿嘏无前拟，安荣及令终。伤心原上路，哀铎咽霜风。有子登严密，人高孟母慈。珍羞五鼎养，象服小君宜。未厌斑衣乐，俄嗟泫露悲。百年无少憾，千古令名垂。
悼程西枢母朱夫人二首·其一
作者：张扩
朝代：宋
体裁：五言律诗

天性敦慈惠，凝然法度中。谈玄推道韫，择配得梁鸿。寿嘏无前拟，安荣及令终。伤心原上路，哀铎咽霜风。
悼程西枢母朱夫人二首·其二
作者：张扩
朝代：宋
体裁：五言律诗

有子登严密，人高孟母慈。珍羞五鼎养，象服小君宜。未厌斑衣乐，俄嗟泫露悲。百年无少憾，千古令名垂。
悼颐中朝散兄
作者：张扩
朝代：宋

韬玉无人识，佩兰空自芳。娱亲终一世，好善被诸郎。梦短催驹隙，声哀断雁行。英魂招不得，松槚护崇冈。
悼颐中朝散兄
作者：张扩
朝代：宋

韬玉无人识，佩兰空自芳。
娱亲终一世，好善被诸郎。
梦短催驹隙，声哀断鴈行。
英魂招不得，松槚护崇冈。
戏成二毫笔绝句
作者：张扩
朝代：宋
体裁：七言绝句

包羞曾借虎皮蒙，笔阵仍推兔作锋。未用吹毛强分别，即今同受管城封。
拂云桥
作者：张扩
朝代：宋
体裁：七言绝句

谁重淇园百世孙，青青枝叶暗连云。能诗外监亦清苦，结屋邻桥配此君。
招王大初教授饭
作者：张扩
朝代：宋
体裁：七言律诗

闻名早愧昧平生，迟暮相看眼更明。满室氛埃不关意，百年文字要寻盟。关河晚阙平安报，风露日催摇落声。樽酒从予会倾倒，莫同儿辈但平平。
括苍官舍夏日杂书五首
作者：张扩
朝代：宋

南方饶郁蒸，颇厌夏日永。好风从南来，分我簟枕冷。官曹早归休，客礼疏造请。读书无近功，睡魔印汤饼。谁家烹茶急，羸瓶断脩绠。昨日犹苦雨，高檐如悬麻。今朝阴云开，闪闪见日花。孤城如斗大，篱落无千家。共迫口腹营，不如市井哗。日暮计锥刀，辛苦良可嗟。吾侪岂达者，亦是蚿怜蛇。富者馀金玉，所畏盗贼攻。贫人迫饥寒，无奈四壁穷。我今仰官给，政在贫富中。虽无两者忧，归兴忽已浓。同僚相掩覆，幸此东郭踪。独念素餐者，幽暗弗汝容。狴犴深扃鐍，符验剧关防。老胥蛇蝮心，抱案凫鹜行。我无平反手，补劓救阙伤。但知三尺律，丝发不可攘。便文真得计，所愧汉于张。说诗如说禅，妙处要悬解。无人具眼目，胸臆空垒块。吾友吕居仁，句法入三昧。向者五言城，精密逼前辈。教我深耕锄，岁晚识稊稗。三年苦未领，惭愧朋友戒。
括苍官舍夏日杂书五首·其一
作者：张扩
朝代：宋

南方饶郁蒸，颇厌夏日永。好风从南来，分我簟枕冷。官曹早归休，客礼疏造请。读书无近功，睡魔印汤饼。谁家烹茶急，羸瓶断脩绠。
括苍官舍夏日杂书五首·其一
作者：张扩
朝代：宋

南方饶郁蒸，颇厌夏日永。
好风从南来，分我簟枕冷。
官曹早归休，客礼疏造请。
读书无近功，睡魔印汤饼。
谁家烹茶急，羸缾断修绠。
括苍官舍夏日杂书五首·其三
作者：张扩
朝代：宋

富者余金玉，所畏盗贼攻。
贫人迫饥寒，无奈四壁穷。
我今仰官给，政在贫富中。
虽无两者忧，归兴忽已浓。
同僚相掩覆，幸此东郭踪。
独念素餐者，幽暗弗汝容。
括苍官舍夏日杂书五首·其三
作者：张扩
朝代：宋

富者馀金玉，所畏盗贼攻。贫人迫饥寒，无奈四壁穷。我今仰官给，政在贫富中。虽无两者忧，归兴忽已浓。同僚相掩覆，幸此东郭踪。独念素餐者，幽暗弗汝容。
括苍官舍夏日杂书五首·其二
作者：张扩
朝代：宋

昨日犹苦雨，高檐如悬麻。今朝阴云开，闪闪见日花。孤城如斗大，篱落无千家。共迫口腹营，不如市井哗。日暮计锥刀，辛苦良可嗟。吾侪岂达者，亦是蚿怜蛇。
括苍官舍夏日杂书五首·其二
作者：张扩
朝代：宋

昨日犹苦雨，高檐如悬麻。
今朝阴云开，闪闪见日花。
孤城如斗大，篱落无千家。
共迫口腹营，不如市井譁。
日暮计锥刀，辛苦良可嗟。
吾侪岂达者，亦是蚿怜蛇。
括苍官舍夏日杂书五首·其五
作者：张扩
朝代：宋
体裁：古风

说诗如说禅，妙处要悬解。无人具眼目，胸臆空垒块。吾友吕居仁，句法入三昧。向者五言城，精密逼前辈。教我深耕锄，岁晚识稊稗。三年苦未领，惭愧朋友戒。
括苍官舍夏日杂书五首·其四
作者：张扩
朝代：宋

狴犴深扃鐍，符验剧关防。老胥蛇蝮心，抱案凫鹜行。我无平反手，补劓救阙伤。但知三尺律，丝发不可攘。便文真得计，所愧汉于张。
括苍官舍夏日杂书五首·其四
作者：张扩
朝代：宋

狴犴深扄鐍，符验剧关防。
老胥蛇蝮心，抱案鳬鹜行。
我无平反手，补劓救阙伤。
但知三尺律，丝髪不可攘。
便文真得计，所愧汉于张。
挽徽宗皇帝词五首
作者：张扩
朝代：宋

假乐兴周治，无为见舜心。七朝传远业，十闰纪功深。厚泽沦肌骨，隆名秩古今。丹成自仙去，黼扆不重临。甚盛帝王德，不言天地功。皇图光永泰，圣祚绍元丰。化被要荒外，民跻富寿中。如椽谁秉笔，炳炳诏无穷。制作跻尧禹，规摹陋汉唐。方丘排异议，晟府焕新章。睦族民归厚，临雍国有光。奎文连五阁，轮奂俨深藏。内禅超千古，恭闻脱屣轻。勋高终不伐，道大自难名。玉几音疑在，桥山兆已成。九重兴舜慕，悲泣见墙羹。风伯开尘雾，神符八骏游。寿尧方请祝，归启已兴讴。万里忽清宴，五兵终罢休。他年北邙路，王气接天浮。
挽徽宗皇帝词五首·其一
作者：张扩
朝代：宋
体裁：五言律诗

假乐兴周治，无为见舜心。七朝传远业，十闰纪功深。厚泽沦肌骨，隆名秩古今。丹成自仙去，黼扆不重临。
挽徽宗皇帝词五首·其三
作者：张扩
朝代：宋
体裁：五言律诗

制作跻尧禹，规摹陋汉唐。方丘排异议，晟府焕新章。睦族民归厚，临雍国有光。奎文连五阁，轮奂俨深藏。
挽徽宗皇帝词五首·其二
作者：张扩
朝代：宋
体裁：五言律诗

甚盛帝王德，不言天地功。皇图光永泰，圣祚绍元丰。化被要荒外，民跻富寿中。如椽谁秉笔，炳炳诏无穷。
挽徽宗皇帝词五首·其五
作者：张扩
朝代：宋
体裁：五言律诗

风伯开尘雾，神符八骏游。寿尧方请祝，归启已兴讴。万里忽清宴，五兵终罢休。他年北邙路，王气接天浮。
挽徽宗皇帝词五首·其四
作者：张扩
朝代：宋

内禅超千古，恭闻脱屣轻。勋高终不伐，道大自难名。玉几音疑在，桥山兆已成。九重兴舜慕，悲泣见墙羹。
挽徽宗皇帝词五首·其四
作者：张扩
朝代：宋

内禅超千古，恭闻脱屣轻。
勲高终不伐，道大自难名。
玉几音疑在，桥山兆已成。
九重兴舜慕，悲泣见墙羮。
挽懿节皇后词五首
作者：张扩
朝代：宋

丰容腾偃月，骨相本天人。潜邸恩辉旧，中闱典册新。梦犹惊燕玺，光已掩钩陈。不忍瞻行殿，蛛丝网暗尘。作合神明王，中兴欲佐周。友琴怀素志，脱珥谢前修。行续姜任懿，名方马邓优。百年虽电掣，千古仰芳猷。内治推炎宋，名参列后贤。若为忧国步，遽报损天年。未畅关雎化，空腾炜管传。六宫遵旧训，女则有遗篇。公桑分妇职，春种劭农耕。不到升平日，终乖辅佐情。烝尝开别庙，谥诔纪徽名。悽怆鸿沟路，空馀万岁声。万里归辒辂，仙游迹已遐。猗兰成断梦，素柰陨空花。隧卜稽山下，輴移浙水涯。晚风缠落水，悲咽和哀笳。
挽懿节皇后词五首·其一
作者：张扩
朝代：宋

丰容腾偃月，骨相本天人。潜邸恩辉旧，中闱典册新。梦犹惊燕玺，光已掩钩陈。不忍瞻行殿，蛛丝网暗尘。
挽懿节皇后词五首·其一
作者：张扩
朝代：宋

丰容腾偃月，骨相本天人。
潜邸恩辉旧，中闱典册新。
梦犹惊鷰玺，光已揜鈎陈。
不忍瞻行殿，蛛丝网暗尘。
挽懿节皇后词五首·其三
作者：张扩
朝代：宋
体裁：五言律诗

内治推炎宋，名参列后贤。若为忧国步，遽报损天年。未畅关雎化，空腾炜管传。六宫遵旧训，女则有遗篇。
挽懿节皇后词五首·其二
作者：张扩
朝代：宋
体裁：五言律诗

作合神明王，中兴欲佐周。友琴怀素志，脱珥谢前修。行续姜任懿，名方马邓优。百年虽电掣，千古仰芳猷。
挽懿节皇后词五首·其五
作者：张扩
朝代：宋

万里归輼辂，仙游迹已遐。
猗兰成断梦，素柰陨空花。
隧卜稽山下，輴移浙水涯。
晚风纒落水，悲咽和哀笳。
挽懿节皇后词五首·其五
作者：张扩
朝代：宋

万里归辒辂，仙游迹已遐。猗兰成断梦，素柰陨空花。隧卜稽山下，輴移浙水涯。晚风缠落水，悲咽和哀笳。
挽懿节皇后词五首·其四
作者：张扩
朝代：宋

公桑分妇职，春种劭农耕。
不到升平日，终乖辅佐情。
烝尝开别庙，谥诔纪徽名。
悽怆鸿沟路，空余万岁声。
挽懿节皇后词五首·其四
作者：张扩
朝代：宋

公桑分妇职，春种劭农耕。不到升平日，终乖辅佐情。烝尝开别庙，谥诔纪徽名。悽怆鸿沟路，空馀万岁声。
挽显肃皇后词五首
作者：张扩
朝代：宋

珍符开瑞玺，象服备袆褕。德盛仪千载，名尊母两朝。流风厚麟趾，剩馥播桃夭。羽卫今何处，云深惨莫招。俪极承平日，徽音盛一时。却奢崇大练，纳戒上清规。事逐浮云变，人惊夜壑移。三吴谣织女，行路剧伤悲。宝殿开宁德，弥文更日新。俭勤垂壸则，慈惠配皇仁。脱屣尧何圣，补天娲亦神。伤心东越路，画翣暗龙輴。箴图高警戒，风雅妙形容。宝训闻钦圣，徽名并显恭。宫车陪素仗，园寝祔新封。绝胜昭灵后，空归浣水踪。莫状忧勤意，犹存浣濯衣。私恩绝外第，遗爱在深闱。岁晚望重翟，路长迷六騩。苍梧从舜陟，终陋两湘妃。
挽显肃皇后词五首·其一
作者：张扩
朝代：宋
体裁：五言律诗

珍符开瑞玺，象服备袆褕。德盛仪千载，名尊母两朝。流风厚麟趾，剩馥播桃夭。羽卫今何处，云深惨莫招。
挽显肃皇后词五首·其三
作者：张扩
朝代：宋
体裁：五言律诗

宝殿开宁德，弥文更日新。俭勤垂壸则，慈惠配皇仁。脱屣尧何圣，补天娲亦神。伤心东越路，画翣暗龙輴。
挽显肃皇后词五首·其二
作者：张扩
朝代：宋

俪极承平日，徽音盛一时。
却奢崇大练，纳戒上清规。
事逐浮云变，人惊夜壑移。
三吴謡织女，行路剧伤悲。